RTS :: Formirana Radna grupa za sistemsko rešavanje zaštite vazduha – u njoj 27 članova\nDruštvo Formirana Radna grupa za sistemsko rešavanje zaštite vazduha – u njoj 27 članova\npetak, 17. jan 2020, 16:22 -> 17:24\nVlada Srbije je na današnjoj sednici formirala Radnu grupu za sistemsko rešavanje pitanja zaštite vazduha u Republici Srbiji i imenovala premijerku Anu Brnabić za predsednicu ovog tela.\nZadatak Radne grupe je da prati, analizira i razmatra najvažnija pitanja u oblasti zaštite vazduha od zagađenja u Republici Srbiji, sa posebnim osvrtom na sistemske probleme, navedeno je u saopštenju Vlade.\nNavodi se i da će Radna grupa davati analize stanja i predloge mera za sistemsko rešavanje uočenih problema i usklađivanje stavova nadležnih državnih organa i drugih organizacija i institucija koje se bave pitanjem zaštite vazduha od zagađenja.\nIstiče se da će radna grupa koordinirati radom svih državnih i drugih nadležnih organa i institucija, i predlagati i analizirati efekte mera koje nadležna tela sprovode radi zaštite i unapređenja kvaliteta vazduha.\nRadnu grupu čini 27 članova – resorni ministri Goran Trivan, Zlatibor Lončar i Aleksandar Antić, gradonačelnik Beograda Zoran Radojičić, direktor policije Vladimir Rebić, direktorka Instituta za javno zdravlje Srbije "Dr Milan Jovanović Batut" prim. dr Verica Jovanović, direktorka Gradskog zavoda za javno zdravlje Beograd prof. dr Dušanka Matijević, direktor Agencije za zaštitu životne sredine Filip Radović i predstavnici drugih relevantnih institucija.\nFormiranje radne grupe najavio je ministar Goran Trivan, ističući da će ona biti formirana zarad praktičnih poteza.\n(subota, 18. jan 2020, 00:53) - anonymous [neregistrovani]\n(subota, 18. jan 2020, 00:14) - anonymous [neregistrovani]\n(petak, 17. jan 2020, 22:52) - anonymous [neregistrovani]\n(petak, 17. jan 2020, 22:50) - anonymous [neregistrovani]\n(petak, 17. jan 2020, 21:08) - anonymous [neregistrovani]\n(petak, 17. jan 2020, 19:21) - Smederevac [neregistrovani]\n(petak, 17. jan 2020, 17:47) - Furioso [neregistrovani]\n(petak, 17. jan 2020, 17:15) - slavica [neregistrovani]


Tanjug 16. septembra 2021. 17:57\nBEOGRAD – U Beogradu je danas otvorena izložba „Samoodrživi grad“ na kojoj je predstavljen projekat o korišćenju podzemnih struktura Beograda, čiji je autor ove godine izabran da predstavlja Srbiju učešćem na prestižnom Bijenalu arhitekture i urbanizma u Seulu.\nIzložbu su u „Galeriji Beograd“ otvorili autor projekta, arhitekta Danilo Dangubić, i glavni urbanista Beograda Marko Stojčić.\n„Beograd nema raspoloživih prostora za dramatično širenje, što je autor i zapazio, te se njegov koncept zasniva na tome da glavni grad treba da siđe i ispod ‘kote nula’, odnosno u podzemlje“, rekao je Stojčić.\nNaveo je da se arhitekta Dangubić bavio jednim drugim gradskim projektom – tunelom koji će povezivati savsku i dunavsku obalu, koji za prevashodni cilj ima da skrati vreme putovanja kroz centar grada, ali i da se automobilski saobraćaj umanji na tom prostoru, čime će se smanjiti i zagađenje.\n„S druge strane, omogućiće se i proširenje pešačkih zona, što je jedna od najvažnijih strateških stvari u saobraćajnoj hijerarhiji u Beogradu“, rekao je Stojčić, navodi se na sajtu Grada Beograda.\nStojčić je pojasnio da je iz perspektivne podzemne arhitekture upravo pešak taj koji najbolje može da „komunicira“ sa nadzemnom arhitekturom.\nDangubić je izrazio veliku zahvalnost Gradu na podršci i precizirao da je koncept „samoodrživog grada“ zadatak svakog grada.\n„Beograd je kroz istoriju opstao i meni je kao metropola, sa svim kapacitetima i potencijalima, bio povod za ovaj projekat. Zaslužuje najbolju arhitekturu i urbanistička rešenja, zbog čega prikazujemo pravu lepezu ideja, koje mogu da se iskoriste“, istakao je Dangubić.\n„Automobilski saobraćaj je spušten pod zeml4ju, a onda su kreirani objekti tranzicije kojima se ljudi penju ili spuštaju. Tako je, primera radi, dato 13 garaža kojima se pristupa sa dna, a ne sa površine“, naveo je autor izložbe.


Edukacija kao preventiva protiv požara - JuGmedia\nPROKUPLJE – U cilju preventive i zaštite od izbijanja požara na otvorenom, u zgradi opštinske upraveu Prokuplju održan je sastanak kome su prisustvovali predstavnici lokalne samouprave, vatrogasne jedinice, inspekcijske službe, predstavnici Srbija šuma, kao i tehnički sekretari mesnih zajednica. Načelnik sektora za vanredne situacije u Prokuplju Srđan Mitrović je rekao da su šumski požari i požari na otvorenom postali učestala pojava, koja ozbiljno ugrožava kako materijalna dobra, šume i biljno rastinje, tako i ekološku sredinu, pa čak i živote ljudi.\nOn je rekao da je 2012. godina bila rekordna godina u kojoj je zabeleženo 1063 požara u Topličkom okrugu, odnosno te godine u julu mesecu čak 286 puta vatrogasne ekipe su intervenisale na terenu.\nNa sastanku je naglašeno da je u cilju sprečavanja požara edukacija stanovništva i dobra saradnja i koordinacija između Službe mesnih zajednica i stanovništva na terenu.\nMarko Lazić, direktor Stručne službe mesnih zajednica sa tehničkim sekretarima, koji su prisustvovali sastanku, u cilju edukacije najavio je niz tribina na kojima će se stanovništvo po selima upoznati sa opasnostima od požara i načinima njegovog sprečavanja i gašenja.\nSastanku je prisustvovao i šef šumske uprave Srbija šume u Prokuplju Stojan Bjelić i šef šumske inspekcije Ministarstva poljoprivrede Zvjezdan Nišević.\nU Vladičinom Hanu otvara se odeljenje Visoke hotelijerske škole


Vučić: Poniznost nije mera poštovanja, neću se dodvoravati - Dnevnik\nVučić: Poniznost nije mera poštovanja, neću se dodvoravati\nVRGINMOST: Poniznost nije mera poštovanja, poručio je danas predsednik Srbije Aleksandar Vucicć delu hrvatskih novinara i dodao da od njega ne treba da očekuju da se dodvorava i ponižava, niti da pristane na ponižavanje Srbije.\n"Ono što vi ne razumete to je da su naša viđenja onoga što je bilo 95. godine potpuno različita", rekao je Vučić, u nastojanju da objasni da potrpunio različit pogled Srba I Hrvata na prošlost ne sme da bude razlog da ne razgovaraju o budućnosti.\n"Kod vas je mera podrške i poštovanja i ljubavi prema nekom direktno proporcionalna meri poniznosti koju bi prema vama trebalo da pokaže", rekao je Vučić i dodao:\n"Takvu vrstu poniznosti, straha i potrebe da vam se dodvoravam nikada nećete videti", rekao je Vučić.\nOčekujemo veće poverenje između HR vlasti i Srba\nPredsednik Srbije je izjavio da je njegova poseta Hrvatskoj bila od izuzetnog značaja i da postoje oblasti u kojima će se u kratkom vremenskom periodu postići značajni rezultati.\n"Očekujemo veće poverenje hrvatskih vlasti i Srba, veću podršku, veće uključivanje u rad državnih organa, rešavanje otvorenih problema za pripadnike srpske zajednice. Mi smo spremni da pomognemo", kazao je Vučić novinarima u Vrginmostu, sumirajući posetu Hrvatskoj.\nVučić "u ratu" sa hrvatskim novinarima: Izmislili ste da sam u Glini pominjao "Veliku Srbiju"!\nPravda utorak, 13. februar 2018.\nDrugi dan posete Hrvatskoj Vučić o govoru u Glini: Slušao sam o sebi najgore moguće neistine, izmislili ste to za "Veliku Srbiju"\nVučić izbegao direktan odgovor o govoru u Glini, naljutila ga pitanja hrvatskih novinara\nVučić u "klinču" s HR novinarima: Poniznost nećete videti\nSputnik pre 38 minuta\nMondo pre 39 minuta\nKurir pre 38 minuta


Izmena režima rada tramvaja na Banovom brdu - Dan u Beogradu\nNaslovna » BG servis » Izmena režima rada tramvaja na Banovom brdu\nZbog zatvaranja za saobraćaj tramvajske pruge od Bulevara vojvode Mišića do Ulice Vladimira Radovanovića, od 16. juna u 1.00 do 31. avgusta biće izmenjen režim saobraćaja na Banovom brdu, najavljeno je iz Direkcije za javni prevoz.\nTramvajska linija 13 (Banovo brdo – Blok 45) privremeno se ukida do završetka radova u Ulici antifašističke borbe u Novom Beogradu, a uspostavlja se privremena autobuska linija 13A na relaciji Glavna železnička stanica – Banovo brdo. Vozila sa ove linije saobraćaće sledećom trasom: Glavna železnička stanica – Savska – Bulevar vojvode Mišića – Radnička – Vijadukt – Kirovljeva – Požeška – Banovo brdo.\nBroj vozila na tramvajskim linijama 7 i 9 biće povećan u odnosu na redovan režim. Trasa tramvajske linije 12 će biti skraćena i vozila na ovoj liniji će saobraćati na relaciji Omladinski stadion – Slavija – Gospodarska mehana i imaće oznaku 12L. (Beoinfo)\nTagovibg servis bulevar vojvode mišića dub gsp saobraćaj\nPrethodni Betina izložba medijske fotografije u Ziri\nSledeći Košarka: Četvrta finalna utakmica ovogodišnjeg plej-ofa


Isfabrikovan napad, Vlada stabilna\nBeta\t 29. novembra 2015. 16:20\nMinistar rudarstva i energetike i zamenik predsednika Socijalističke partije Srbije (SPS) Aleksandar Antić ocenio je danas da je “napad na Vladu i njenog predsednika” isfabrikovan i da ima za cilj da destabilizuje vladu koju vodi Aleksandar Vučić.\nAntić je rekao da napad na Vučića dolazi u momentu kada se Srbija nalazi u strateški važnom periodu otvaranja pregovora sa Evropskom unijom, kada je domaćin najuticajnijim zemljama i njenim liderima na ministarskom savetu OEBS i kada stanje u regionu nije stabilno u meri u kojoj bi Srbija to želela.\n“Zato je isfabrikovani napad na premijera Vučića imao za cilj da destabilizuje Vladu koju on vodi, pa i da destabilizuje celu zemlju. Na žalost onih koji su u ovome učestvovali, Vlada Srbije ostaće i posle ovog jalovog pokušaja destabilizacije potpuno stabilna, efikasna i usredsredjena na poslove koji donose prosperitet Srbiji i svim njenim gradjanima”, naveo je Antić u izjavi.\nOn je dodao da odluka Vučića da se “momentalno, pred nadležnim organima, suoči sa iskonstruisanim i zlonamernim optužbama” bio “najbolji način da se prestane sa napadima na Vladu i njega lično, koji tendenciozno traju već izvesno vreme i nanose štetu celoj državi”.\nAntić je rekao da je uveren da će nadležni organi dati konačnu reč o pozadini ovih napada na premijera, kao i na celu Vladu Srbije, i da će nedvosmisleno odbaciti sve iskonstruisane optužbe.\n“Posao nas koji smo deo Vlade i koalicioni partneri Aleksandra Vučića jeste da svojim radom damo doprinos jedinstvu Vlade i zemlje, ali da ne zatvaramo oči, kako pred očiglednim pokušajima ugrožavanja stabilnosti Vlade i države, tako i pred ugrožavanjem života premijera Vučića”, rekao je Antić.


Aspirin na dan smanjuje rizik od raka jajnika – Eklinika.rs\nAspirin na dan smanjuje rizik od raka jajnika\nŽene koje dnevno uzimaju jedan aspirin za 20 odsto su manje u opasnosti da dobiju rak jajnika, saopštio je danas američki Nacionalni institut za onkologiju.\nPošto su ranija naučna istraživanja utvrdila da postoji veza između lekova protiv upale i smanjenja rizika od dobijanja raka jajnika, američki inistitut je analizirao rezultate 12 velikih studija o raku jajnika. Podaci su se odnosili na 7.776 žena koje imaju tu vrstu raka i 11.843 one koje to nemaju.\nIstraživači su konstatovali da žene koje uzimaju minimalnu dozu aspirina dnevno (jednu tabletu od manje od 100 miligrama) imaju za 20 odsto smanjen rizik od dobijanja raka jajnika u odnosu na žene koje su uzimale jedan aspirin nedeljno.\n„Premda su rezultati neočekivani, aspirin treba piti uz lekarski nadzor, jer se kod nekih ljudi mogu pojaviti smetnje u digestivnom traktu“, navodi se u najnovijoj studiji.\nMedicinski časopis Lanset ranije je objavio da aspirin preventivno deluje i protiv raka debelog creva.\nČuveni aspirin je lek iz porodice salicilata i često se koristi za ublažavanje bolova. U malim dozama može da se koristi i kao prevencija od infarkta miokarda.\nAspirin je jedan od najsvestranijih lekova u medicini i jedan od najstarijih, pošto je prva upotreba lekova sličnih aspirinu zabeležena još u antičkoj Grčkoj.


Premijer Kosova otkazao put u Vašington\nPremijer Kosova Avdulah Hoti objavio je na Tviteru da otkazuje planirani put u Vašington 27. juna, gde je trebalo da se sretne sa specijalnim izaslanikom predsednika SAD za Srbiju i Kosovo Ričardom Grenelom (Richard Grenell) i učestvuje u razgovorima sa delegacijom Srbije.\n"Zbog novih dešavanja u Prištini, kao rezultat optužnice koju je podnelo Specijalizovano tužilaštvo, moram da se vratim u svoju zemlju kako bih se pozabavio tom situacijom. Obavestio sam ambasadora Grenela da ne mogu prisustvovati sastanku 27. juna u Beloj kući", napisao je Hoti.\nHoti, međutim, nije otkazao put u Brisel 25. juna gde treba da se sastane sa čelnicima evropskih institucija i predstavnicima Evropskog parlamenta.\nPut u Vašington je dan ranije otkazao i predsednik Kosova Hašim Tači, nakon što je Specijalizovano tužilaštvo u Hagu saopštilo da je 24. aprila Specijalizovanim većima Kosova podnelo na ispitivanje optužnicu protiv njega, Kadrija Veseljija (Veseli), kao i "drugih" lica čija imena tužilaštvo nije želelo da objavi.\nUz navode da je reč o optužnici od deset tačaka precizira se da se terete „za niz zločina protiv čovečnosti i ratnih zločina, uključujući ubistvo, prisilno nestajanje lica, progon i mučenje“.\nSpecijalni predstavnik predsednika SAD Ričard Grenel objavio je u sredu uveče da će sastanak u Vašingtonu uz Vučića, umesto Tačija, voditi premijer Hoti.\nSastanak predstavnika Srbije i Kosova u Beloj kući, iniciran od strane Grenela o čemu je javnost obavestio pre deset dana, trebalo je da bude susret lidera dve strane. Učešće je ranije potvrdio Vučić, a pre njega, odmah po Grenelovom pozivu, i Tači.\nŠef kabineta i glavni savetnik predsednika Kosova Bekim Čolaku (Collaku), ranije je objavio da su na sastanku u Vašingtonu glavne teme trebale biti rešavanje ekonomskih problema, uklanjanje trgovinskih prepreka, slobodno kretanje ljudi i robe te investicije u regionalnoj infrastrukturi.


21.06.2021 / 16:56 Politika - Igor Crnadak\nPotpredsjednik PDP-a Igor Crnadak, komentirao je izjave zvaničnika da je BiH na korak do ulaska u NATO. Kazao je da se potvrđuje tačnim ono što PDP konstantno govori, da je Milorad Dodik, predsjedavajući Predsjedništva BiH, zarad formiranja vlasti u Sarajevu pristao da stavi potpis na Nacionalni godišnji plan, koji je nazvan Programom reformi.\n- Ono što mi govorimo od kraja 2019. godine, iz dana u dan se potvrđuje tačnim: Dodik je zarad formiranja vlasti u Sarajevu pristao da stavi potpis na Nacionalni godišnji plan, koji su, da bi zavarali javnost, nazvali Program reformi i mi se njihovim djelovanjem već nazalimo u Akcionom planu za članstvo - rekao je Crnadak, saopćeno je iz PDP-a.\nSmatra da pod vlašću SNSD-a bh. entitet Republika Srpska zapravo postaje NATO Srpska, kao i država BiH.\n- To je jasno već dvije godine i pod ovom vlašću postajemo NATO Srpska i NATO BiH. Prije nekoliko dana su vojnici najveće sile u NATO savezu, SAD, marširali Manjačom, a Republika Srpska je bila domaćin i učesnik. To je još jedna od potvrda da priča SNSD-a da ne idemo ka članstvu ne stoji. Pristali su na to, samo je pitanje vremena kada će i kako priznati javnosti - kazao je.\nPodsjetio je da je prvi Program reformi, odnosno Nacionalni godišnji plan za NATO, u Narodnu skupštinu dostavljen u falsifikovanoj verziji.\n- Tada su po ko zna koji put, pokušavajući da sakriju svoja djela, ponizili najviše zakonodavno tijelo Republike Srpske. Mi smo kao poslanici trebali da raspravljamo o dokumentu koji je dostavljen nepotpun, odnosno falsifikovan. Međutim, vrijeme pokaže sve i čini se da će, umjesto onog izgovorenog za skupštinskom govornicom ’Goodbye BiH’, Dodik uskoro izgovarati ’Welcome NATO" - zaključio je Crnadak.


Gradonačelnik Čačka nema svog zamenika – KomentarPress\nPosted on септембар 29, 2017 октобар 1, 2017\nZamenik gradonačelnika se bira na predlog gradonačelnika. Na žalost, gradonačelnik Čačka svoj predlog mora da usaglasi sa Dverima. Zvuči kontradiktorno, ali je zaista istinito. Gradonačelnik Milun Todorović ima tajnu saradnju s Dverima, ne zato što ih ceni i poštuje, već zato što ih se plaši. Njemu je najvažnije da oni ne protestuju u Čačku i da ne kopaju po njegovim eventualno sumnjivim poslovima. Ako treba da plati njihove troškove u brutalnim napadima na Vučića, Todorović će naći način i to da uradi.\nŠiroki front mogu da okupe Đilas ili general Malinović


Dan online - Hronika: Spriječiti sve učestalije incidente - 2020-10-18\nHronika MREŽA NEVLADINIH ORGANIZACIJA SJEVERA TRAŽI OSTAVKE ILI SMJENE ČELNIKA POLICIJE, TUŽILAŠTVA I SUDA\nZbog sve češćih incidenata i obračuna na ulicama Bijelog Polja, u kojima stradaju nedužni građani, a ulice grada postaju arena za iživljavanje obijesnih, pijanih i drogiranih nasilnika, Mreža nevladinih organizacija sjevera izražava zabrinutost i protest zbog ovakve situacije i atmosfere u gradu.\n– Činjenica je da su sve učestaliji incidenti koji su doveli do situacije da se građani osjećaju nezaštićeno i ugroženo, a da policija, tužilaštvo i sudovi ne reaguju na pravi i zakonom predviđeni način – izricanjem adekvatnih sankcija i sprečavanjem nasilja, tako da na taj način direktno podstiču nasilnike da vrše nasilje nad nedužnim građanima. Šta je ako nije korupcija razlog ovakvog neadekvatnog odgovora na vršenje nasilja i izazivanja osjećanja nesigurnosti i ugrožavanja mira i spokoja građana? Snimak brutalnog prebijanja građanina koji ima psihičke smetnje od strane očigledno obijesne grupe Roma, koji ni u jednom trenutku ne pruža otpor četvorici nasilnika koji ga brutalno i krvnički tuku, treba da zabrine svakog normalnog stanovnika grada pod Obrovom. Tražimo hitnu i neodložnu reakciju državnih organa sa najvišeg nivoa i podnošenje ostavki ili smjene načelnika Centra bezbjednosti Slaviše Grebovića i komandira zaduženog za javni red i mir Danka Gogića, smjenu ili ostavke predsjednika Suda za prekršaje Alije Beganovića i državnog tužioca u Bijelom Polju, zbog situacije koja je eskalirala i potpuno se otrgla kontroli.\nPozivamo Savjet za građansku kontrolu rada policije, Unutrašnju kontrolu Uprave policije, Tužilački i Sudski savjet da ispitaju okolnosti sve učestalijih međusobnih sukoba i napada na građane ili slučajne prolaznike, a koji rezultiraju veoma blagim ili oslobađajućim sudskim presudama – piše u saopštenju.


"Smrt čoveka na Balkanu" 16. novembra u Sava centru Prolog\nNakon uspešne festivalske turneje, film višestruko nagrađivanog reditelja i scenariste Miroslava Momčilovića „Smrt čoveka na Balkanu“ uskoro stiže i u domaće bioskope. Svečana premijera filma, kojom će biti ozvaničeno i prikazivanje u domaćim bioskopima, zakazana je za 16. novembar u Sava centru.\nFilm „Smrt čoveka na Balkanu“ je proteklog leta osvojio čak 19 nagrada. Svetsku premijeru je imao na prestižnom internacionalnom filmskom festivalu u Karlovim Varima, gde je dobio nagradu za najbolji nezavisni film. Na festivalu Cinema City u Novom Sadu osvojio je nagrade za režiju, scenario, nagradu kritike, a nagrada za najboljeg glumca otišla je u ruke glavnog junaka filma, glumca Emira Hadžihafizbegovića. Nakon toga usledila su prikazivanja i nagrade na festivalima u Sopotu, Herceg Novom, Nišu, Vrnjačkoj Banji, Tuzli i Zadru, a festivalska turneja još uvek traje. Film je uvršten i u selekciju za Evropske filmske nagrade 2012, u kojoj se ove godine nalazi 47 filmova iz 31 evropske zemlje.


Obama se neće sastati sa Netanjahuom u Njujorku\nPredsednik SAD Barak Obama neće se sastati sa izraelskim premijerom Benjaminom Netanjahuom tokom njegove posete Njujorku, saopštila je Bela kuća.\nPoseta Netanjahua predviđena je za kraj ovog meseca.\nJedan neimenovani izraelski zvaničnik, čije ime nije navedeno, rekao je da je Bela kuća odbila Netanjahuov zahtev da se sastane sa Obamom.\nRojters ocenjuje da očigledno odbijanje, uz sve oštrije zahteve izraelskog premijera da SAD zauzmu oštriji stav prema Iranu, preti da dovede odnose SAD i Izraela u krizu i predstavljaće dodatni pritisak na Obamu u finišu predizborne kampanje.\nNavodno je Bela kuća odbila zahtev za sastanak dvojice državnika, jer "predsednikov raspored to ne dopušta".\nPortparol Bele kuće Tomi Vejtor demantovao je da je zahtev Netanjahua odbijen, objasnivši da će Obama i izraelski premijer govoriti na Generalnoj skupštini UN u različitim danima i da neće u istom trenutku biti u Njujorku.\nRepublikanski predsednički kandidat Mit Romni još je ranije optužio Obamu da je previše oštar prema Izraelu.\nObama se sinoć telefonom čuo sa Netanijahuom, i prema saopštenju Bele kuće, oni su potvrdili zajedničku odlučnost da spreče Iran u nabavci nuklearnog oružja, ali, kako ističe Rojters, nije bilo reči o crvenim linijama koje bi Izrael želeo da Obama postavi Iranu.


ŠOKANTNA ODLUKA HAŠKOG TRIBUNALA: Tačiju odobren SLOBODAN dan - Volim Podgoricu\nPočetna/Najčitanije/ŠOKANTNA ODLUKA HAŠKOG TRIBUNALA: Tačiju odobren SLOBODAN dan\nKako je navedeno u dokumentima Specijalnog tužilaštva, sa kojih je skinuta oznaka tajnosti, on se “nešto poslije 15 sati 4. novembra sastao sa predstavnicima Tužilaštva i tada je obaviješten da je optužnica protiv njega potvrđena i da je izdat nalog za hapšenje”. Tada je tražio još jedan dan kako bi se obratio “narodu Kosova i završio planirane obaveze”. Izašli su mu u susret, ali uz opomenu da će odmah biti uhapšen ukoliko nešto pokuša, pišu Novosti.\nNarednog dana, 5. novembra, on je došao u prostorije Euleksa gdje je i uhapšen. U Hag je transportovan sa jednim koferom, rancem i kesom sa ličnim stvarima. U istom avionu bili su Redžep Seljimi i Kadri Veselji, koji su takođe uhapšeni od Euleksa.\nVeselji je preko svog branioca Bena Emersona petnaestak dana pred hapšenje tražio da ne bude naloga za hapšenje, već da se će dobrovoljno predati. Advokat je govorio da ne postoje dokazi kojim bi mogao da se opravda stav da će “Veselji pobjeći ili da će uticati na svjedoke, kao i da je on poznata ličnost koja živi sa porodicom u Prištini i obavlja nekoliko javnih političkih funkcija, što eliminiše svaki rizik od bjekstva”. Međutim, tužilac Džek Smit je uvijek ponavljao stav da postoji rizik od bjekstva i da optuženi imaju novac i uticaj da vrše pritisak na svjedoke.\nDan prije Tačija, Veseljija i Seljimija uhapšen je Jakup Krasnići. Kako je opisano, dok je rađen pretres kuće, službenik je primijetio da on “nešto radi sa mobilnim telefonom, pa mu ga je oduzeo i upozorio da je on već uhapšen”. Krasnići se usprotivio i rekao da nije trebalo da mu uzimaju telefon, pišu Novosti.\n“Vaša žalba će biti uzeta u obzir”, rekao je službenik.\nPrije nego što su krenuli ka Hagu, sva četvorica su testirana na koronu i bili su negativni.\nInače, oni se terete za ratne zločne i zločine protiv čovječnosti počinjene širom Kosova i Albanije u periodu od marta 1998. do kraja septembra 1999, nad Srbima, Romima i nelojalnim Albancima.\nSumnjiče se za ubistva najmanje 98 ljudi, kao i za mučenje, prisilno zatvaranje i kidnapovanja najmanje 407 zarobljenika u 34 pritvora OVK širom KiM, kao i u Kukešu i Cahanu u sjevernoj Albaniji.\nVeće Ustavnog suda pri Specijalnom sudu za ratne zločine na KiM odbilo je Tačijev predlog o ustavnim amandmanima, kojima je on doveo u pitanje rad ove pravosudne institucije uz obrazloženje da ima mandat na pet godina, što je isteklo još u avgustu. On je takođe predložio da sud prestane da radi na odnosu dogovora Savjeta EU i tzv. vlade Kosova. Odlučeno je da su ovi amandmani neustavni, da umanjuju prava i slobode zajemčene poglavljem 2 iz Ustava.\n“Sud nastavlja da radi do obavještenja Savjeta EU o njegovom završetku”, stoji u odluci.\nHag Hašim Tači slobodn dan


Opština Novi Grad pokrenula je 14.10.2019.godine Program dodjele podsticajnih sredstava za samozapošljavanje na osnovu Pravilnika o uslovima i načinu ostvarivanja podsticajnih sredstava za samozapošljavanje opštine Novi Grad. Dodjela podsticajnih sredstava za samozapošljavanje ima za cilj da podstakne zapošljavanje, unapređenje i razvoj preduzetništva na području opštine Novi Grad. Ovim programom opština Novi Grad podržava novoosnovane preduzetnike (start-up), olakšavanjem ostvarivanja pristupa finansiranju i osnaživanja različitih aktera koji su uključeni u oblast preduzetništva.\nPodsticajna sredstva za samozapošljavanje će u ovom programu biti dodjeljena do 5.000,00 KM po novootvorenom preduzetnku.\nU četvrtak 13.02.2020.godine u 8:00 časova u prostorijama Opštine Novi Grad su dva preduzetnika potpisala Ugovore sa Načelnikom Opštine gospodinom Miroslavom Drljačom o sufinansiranju svojih novih poslovnih ideja.\nObzirom da dodjela podsticajnih sredstava za samozapošljavanje ima za cilj da podstakne zapošljavanje, unapređenje i razvoj preduzetništva na području opštine Novi Grad, Opština Novi Grad će i u narednom periodu nastaviti da podržava dobre ideje, razvoj preduzetništva kako finansijski, putem edukacije novih preduzetnika, tako i putem saradnje sa višim institucija i ministarstava i Vlade Republike Srpske.\nCopyright © 2020 Opština Novi Grad.


Kolektivno krštenje - Ozon Media\nSremska Mitrovica – U nedelju, 23. februara na dan obeležavanja Svetog sveštenomučenika Haralampija u nekoliko mesta severne Mačve održana su kolektivna krštenja. Ovaj svečani čin obavljen je u hramu Svetog Nikolaja u Mačvanskoj Mitrovici, zatim u hramu Svetih apostola Petra i Pavla u Noćaju i u hramu Svetog Georigija u Salašu Noćajskom.\nZamisao da se organizuje kolektivno krštenje potekla je od sveštenika Dragiše Stefanovića, namesnika hrama u Maloj Mitrovici, a po uzoru na njega istu su realizovali i sveštenici u drugim hramovima.\nPrema rečima Stefanovića, to je drugo kolektivno krštenje u Mačvanskoj Mitrovici.\n„Prvo kolektivno krštenje održao sam sada već davne 2003. godine, na Sretenje. Tog datuma u hramu Svetog Nikolaja kršteno je 125 osoba, muškaraca, žena dece i to ne samo iz ovog mesta, nego i iz Sremske Mitrovice i okoline. To je bila jedna lepa svečanost koju sam, imajući u vidu da je u naselju ostao još jedan manji broj ljudi koji nisu kršteni, a koji su želeli da prime svetu tajnu krštenja, želeo ponovo da organizjem. Želeo sam da 23. februara posvetim njima i da oni u skladu sa svojim željom postanu članovi crkve“, objašnjava sveštenik Stefanović.\nOn kaže da ne postoji poseban razlog zašto je za krštenje odabran baš taj datum, ali ističe da se svakako rukovodio činjenicom da sveto pričešće mogu da prime samo oni koji jesu kršteni.\n„Кrštenje obavljeno na samomo početku posta, jer sveto pričešće mogu da prime samo oni koji su kršteni , tako da se i novokrštenim pruža prilika da mogu da uz podvig i posta i molitve kao novokršteni sjedine se sa gospodom“, dodaje sveštenik.\nPrema njegovim rečima on je sa svim osobama koje su izrazile želju da se krste ponaosob razgovarao, kako o samom činu, tako i o motivima za isti i razlozima zbog kojih oni to nisu ranije učinili.\n„Кako je sveta tajna krštenja prvi čovekov korak ka večnosti, a čovek zbog raznih formalnih i nebitnih razloga odlaže taj korak, mi smo rešili da takvim osobama pružimo priliku, bez ikakve nadoknade i nagrade hramu i svešteniku da ga učine. Gledali smo da ovako važan momenat ne prođe samo formalno, pa sam pojedinačno sa svima razgovarao i poučavao ih ukazujući na to da novokršteni postaje član i deo najmnogoljudnije porodice – crkve hirstove. Tačno u podne, u nedelju, 23. februara njih 31 je zajedno kršteno. Čitav čin je prošao u svečanoj i dostojanstvenoj atmosferi, u prisustvu rođaka i prijatelja novokrštenih koji su se sa strane zajedno sa nama Bogu molili“, priča dalje Stefanović.\nSveštenik kaže da je jedan od glavnih preduslova za krštenje bila vera u Boga.\n„Svakom sam postavio pitanje da li zaista veruje u Boga, u svetu crkvu i svetu tajnu krštenja, na pitanje su mi potvrdno orgovorili, da bih ih zatim upitao da li su svojom slobodnom voljom odlučili da se krste, jer takođe jedan od preduslova je upravo i slobodna volja. Svi oni su mi izneli i svoje razloge zašto se nisu ranije krstili, bilo je tu raznih porodičnih razloga, zatim vreme neverja, maloverja, sujeverja i svih ostalih surogata koji su grunuli na čoveka u vremenu komunizma i bezbožne tiranije. Bilo je i onih koji su navodili da se brinu da kada budu upokojeni neće biti ispraćeni od strane crkve sveštenim opelom, mada je to stvar koju crkva procenjuje da li može ili ne, stvar je podviga koje je čovek u životu činio, jer i inače ne moraju svi biti kršteni opevani, ukoliko su svetu tajnu krštenja kroz vreme zapostavili“, objašnjava sveštenik.\nStefanović kaže da je očekivao od 30 do 40 ljudi na krštenju i ističe, da se bazirao mahom na stanovnike Mačvanske Mitrovice, mada je bilo kršteno i nekoliko osoba sa druge obale Save.\nOn je izrazio i veliko zadvoljstvo činjenicom da su njegovu ideju o kolektivnom krštenju podržali i sveštenici iz drugih mesta severne Mačve.\nU hramu u Salašu taj dan krstilo se devet osoba, a u Noćaju njih pet.


Impresivni Alfa Romeo 6C Vision Gran Turismo – koncept ostavlja bez daha – BiGportal.ba\nImpresivni Alfa Romeo 6C Vision Gran Turismo – koncept ostavlja bez daha\nAli da li se Alfa Romeo 6C može vratiti u život? Pa, ako pogledamo poteze italijanskog proizvođača iz proteklih nekoliko godina, rekli bismo da može. Naime, prvo je Alfa Romeo vratila 8C značku predstavljanjem ograničene serije modela 8C Competizione i Spider između 2007. i 2010. godine. Takođe, početkom ove godine je najavljeno da se model 8C vraća i da bi na tržište trebalo da stigne 2022. godine kao hibridni super automobil sa agregatom montiranim između prednje i zadnje osovine.\nUzmimo u obzir činjenicu i da je Alfa Romeo 2013. godine predstavila model 4C, logično je da bi sledeći korak bilo konstruisanje modela 6C. Nažalost, i pored brojnih spekulacija i glasina, zvaničnici italijanskog brenda i dan danas nisu zvanično govorili o povratku legendarne oznake u gamu kompanije.\nPoslednji put kada je spomenuta oznaka 6C u jednoj rečenici bilo je 2014. godine, kada je kompanija objavila prve skice virtuelnog koncept modela po imenu 6C Biposto Vision Gran Turismo. Interesantno je da je kompanija odustala od projekta, te taj virtuelni koncept nikada nije ni stigao do Gran Turismo 6 video igre za koju je i bio namenjen.\nIpak, jedan italijanski dizajner po imenu Gaspar Kontičeli je odlučio da je došlo vreme da se ispravi nepravda naneta virtulenom koncept modelu. Upravo iz tog razloga je uradio render fotografije ovog modela, a možemo reći da njegov rad izgleda zaista impresivno. Najupečatljiviji su svakako podeljeno vetrobransko staklo i aerodinamika.\nČinjenica je da na Linkedin profilu gospodina Kontičelija stoji da je on dizajner za Alfa Romeo i Maserati, što ovom projektu dodatno daje na težini, te bismo mogli da kažemo da ove fotografije imaju “polu-zvanični” status. Ostaje nam samo da se nadamo da će Alfa Romeo zaista uraditi ovako nešto u skorijoj budućosti.


Mar 24, 2020 Android 10, Nokia Srbija\nKompanija HMD Global, dom Nokia telefona, najavila je da će pametni telefon Nokia 2.2 dobiti nadogradnju za Android 10. Ovo znači da je do sada 6 Nokia pametnih telefona dobilo nadogradnju na najnoviji Android operativni sistem od njegovog zvaničnog objavljivanja.\nNokia pametni telefoni održavaju svoju poziciju lidera kada su u pitanju brza ažuriranja operativnog sistema i ponovo su na čelu uvođenja najnovijeg Android 10 operativnog sistema. Kompanija HMD Global učvršćuje svoju posvećenost da Nokia telefone vremenom učini sve boljim. Nokia 2.2 dolazi sa tri godine zagarantovanih mesečnih bezbednosnih ažuriranja i nadogradnjama operativnog sistema tokom dve godine. Prema istraživanju kompanije Counterpoint, Nokia telefoni su brend koji najbrže obezbeđuje najnovije softverske nadogradnje, pokrivajući 94% svog portfolija, demonstrirajući na ovaj način svoju posvećenost doslednim ažuriranjima softvera, uključujući i osnovne pametne uređaje.\nSada su Nokia 2.2, Nokia 7 Plus, Nokia 6.1, Nokia 7.1, Nokia 9 PureView i Nokia 8.1 nadograđeni na Android 10.\n● Focus mode: blokira aplikacije koje vas ometaju kada treba da se skoncentrišete na ono što je zaista važno (isprobajte sada u Beta verziji)


Predsednik SDS Mirko Šarović izjavio je da na sastanku sa predsednikom Srbije Aleksandrom Vučićem izneo stav da je najnovija deklaracija SDA pretnja miru i stabilnosti BiH, ali da odgovor srpske strane ne treba da bude „raspirujući“.\n- SDS misli da raspirujuće izjave i postupanja nisu dobra opcija za Republiku Srpsku, pre svega, i da treba dati mudrije odgovore. Smatram da mi treba da budemo najzreliji faktor u BiH - rekao je Šarović novinarima u Beogradu, posle sastanka.\nOn je naveo da je na sastanku rekao i da je reč o nepotrebnom dokumentu koji je korak unazad za napredak BiH, kao i pretnja za buduće odnose.\nŠarović je naveo kako je Vučić danas želeo da sasluša svakog od učesnika sastanka i čuje kako gledaju na aktuelnu situaciju.\nPredsednik PDP Branislav Borenović ocenio je da je ključna poruka današnjeg sastanka da treba ostati potpuno privržen Dejtonskom sporazumu i ustavnom uređenju BiH u kojoj Republika Srpska ima Ustavom definisano mesto.\n- Želimo da pozovemo sve političke faktore u BiH da se vrate u Dejtonski okvir ili ćemo odbiti bilo kavu vrste saradnje sa onima koje radi na urušavanju najvećih vrednosti koje Republika Srpska ima - rekao je Borenović.\n- Značajno je da Vučić stalno ističe pozitivnu poruku saradnje mira i napretka celog regiona i podrške ustavnom uređenju i Dejtonskom mirovnom sporazumu, kao okviru unutar koga treba da će krećemo - smatra Borenović.\nOn je istakao da je veoma štetno što SDA i druge stranke svojim programskim načelima žele da degradiraju i političku stabilnost u BiH, prenosi Srpskainfo.


U sredu, 7. decembra u Vladičinom Hanu prvi put je organizovan "DobroČiniti" događaj tokom kojeg su prikupljena sredstva za tri inicijative: oslikavanje dečijeg dispanzera u Vladičinom Hanu, renoviranje dečijeg igrališta u Vrtiću Pčelica u Vladičinom Hanu, opremanje multimedijalne ...\nSubotica, 23. novembar, 2016 - Fondacija Ana i Vlade Divac i Američka agencija za međunarodni razvoj (USAID) donirale su opremu vrednu million dinara za narodnu kuhinju Crvenog krsta u Subotici. Donacija će omogućiti najvećoj narodnoj kuhinji na teritoriji Vojvodine da ...\nPočetak istraživanja o stavovima mladih ljudi prema solidarnosti i humanosti u okviru projekta "Slavimo solidarnost" - održana fokus grupa\nFondacija Ana i Vlade Divac započela je realizaciju projekta “Slavimo solidarnost”, koji se uz podršku Programa EU ''Evropa za građane i građanke'', sprovodi u saradnji sa partnerima iz Poljske, Mađarske, Bugarske, Makedonije i Albanije. U okviru projekta trenutno ...\nFondacija Ana i Vlade Divac potpisala je ugovore sa 6 lokalnih organizacija civilnog društva iz različitih delova Srbije o dodeli grantova za jačanje njihovih organizacionih kapaciteta u ukupnoj vrednosti od 50.000 dolara. Cilj ove pomoći koja se realizuje u okviru projekta ...\nEvropska komisija uvrstila “RAISE”, zajednički projekat Fondacije Ana i Vlade Divac, UniCredit fondacije i UniCredit Banke među 20 najboljih projekata u Evropi U sklopu istraživanja i evaluacije različitih projekata i modela na temu migrantskog preduzetništva, ...\nU susret hladnim danima i snegu, naša fondacija želi da centri za azil budu pripremljeni i da normalno funkcionišu u zimskim mesecima, tako da smo jednom takvom u Bogovađi donirali mašinu za čišćenje snega. Takođe, u opštini Lajkovac otpočeli smo trening za podizanje kapaciteta ...\nU gradu Užice danas potpisani uguvori za nabavku koza\n28.10.2016, Užice- Predstavnici Fondacije Ana i Vlade Divac, danas su u Užicu potpisali ugovore sa korisnicima donacije za nabavku koza, koji proističu iz ugovora o saradnji postpisanog između grada Užica i Fondacije. U okviru ovog projekta Fondacija je podržala grad donacijom ...\n25. oktobar 2016, Subotica - Danas je u Subotici otpočeo još jedan trodnevni trening za jačanje kapaciteta lokalnih zajednica u odgovoru na vanredne situacije koji Fondacija Ana i Vlade Divac organizuje u saradnji sa Američkom agencijom za međunarodni razvoj (USAID) u Srbiji u ...\nU Užicu je danas održan “ Divac ideja forum” koje Fondacija organizuje u okviru projekta “Divac omladinski fondovi”. Na forumu je učestvovalo devet grupa mladih iz Užica koji su pokazali sjajnu energiju. Oni su imali priliku da razviju projekat i tako dobiju podršku ...


Novi Sad od danas postaje prestonica književnosti - Novi Sad\nNovi Sad od danas postaje prestonica književnosti\n13:09:00 19.09.2020, Komentara: 0\nNovi Sad – Novi sad će u narednih sedam dana biti sinonim za evropski centar književnosti. Kulturne stanice Svilara, Eđšeg, Karavan ugostiće 20 priznatih stranih pisaca, gotovo 70 domaćih pisaca, preko 30 muzičara i tako zaustaviti Novi Sad na momenat jer je vreme za knjigu.\nFoto; Fondacija Novi Sad 2021\nTreća nedelja Kaleidoskopa kulture, od danas do 25. septembra, posvećena je predstavljanju raznolikosti domaće književne scene, povezivanju domaćih i evropskih autora, otkrivanju novih mesta i novih formata za književne događaje, decentralizaciji kulture kao i razvoju publike.\nOvoga puta, zbog mera donetih usled koronavirusa, književne događaje publika će moći da prati i onlajn, putem sajta Kaleidoskopa kulture, kao i Jutjub kanala Novi Sad 2021.\nDanas od 18 časova devetoro lokalnih autora predstaviće uživo devetoro evropskih. Biće to veče kada pisci razgovaraju sa publikom, u alternativnim gradskim prostorima širom Evrope, a ove godine se to po prvi put dešava se u Novom Sadu, i to u alternativnoj formi.\nU osnovi događaja Noć književnosti je predstavljanje književnih dela pisaca koji žive i stvaraju u zemljama učesnicama festivala, a koja su objavljena i distribuirana u Srbiji na srpskom jeziku. Noć književnosti održava se u koordinaciji Fondacije „Novi Sad 2021 – Evropska prestonica kulture“ i novosadskog ogranka Francuskog instituta uz podršku klastera EUNIC Srbija i EU info point , a partneri su Ambasade Slovenije, Slovačke, Poljske, Švedske, Portugalije, Belgije, Holandije, Austrijski kulturni forum, Francuski institut i Wallonie-Bruxelles International.\nSutra ujutro od 9 časova, publika će imati priliku da uživa u nesvakidašnjem spoju muzike i književnosti, u razgovoru jednog od najznačajnijih savremenih pisaca Aleksandra Gatalice i profesora Akademije umetnosti, violončeliste Marka Miletića, kojim će moderirati dr Vladimir Gvozden, profesor na Odseku za komparativnu književnost Filozofskog fakulteta. Posetioci Najlon pijace će na licu mesta moći da prate ovaj razgovor kroz prenos uživo iz studija, dok će događaj biti dostupan i onlajn, putem Fejbuk stranice Kaleidoskopa kulture kao i Jutjub kanala NoviSad2021.


divlji konji - Sputnjik Srbija\nUgrožena vrsta: Kako divlji konji žive u černobiljskoj zoni /video/\nSkoro 40 divljih konja je pre oko 20 godina dovedeno na granicu Belorusije i Ukrajine, a sada se njihova populacija znatno povećala. Pogledajte kako ova ugrožena vrsta danas živi u zoni isključenja.\nDivlji konji – najveća turistička atrakcija Bosne i Hercegovine /video/\nVideo stotina divljih konja kako uživaju u slobodi u prirod objavljen je na Jutjub kanalu „Rio priče sa putovanja“ s naslovom „Divlji konji u Livnu – da li je ovo najveća turistička atrakcija Bosne i Hercegovine“?\nStolovi su planina u Srbiji, jugozapadno od Kraljeva, između Ibra, Ribnice i Brezanske reke koju krase polja narcisa i krda divljih konja. Sa nje se u svim pravcima razilaze pritoke pomenutih reka, koje su dubokim dolinama raščlanile planinu na dugačke grebene i kose i dale joj u celini zvezdast oblik.\nDivlji konji gospodare balkanskim drumovima\nPredivne životinje snimljene na putu negde u Bosni.


Srpske heroine: Plačemo i vrištimo od sreće\nKošarkaška reprezentativka Srbije Jelena Milovanović rekla je da bi vrištala od sreće zbog plasmana u polufinale Evropskog prvenstva u Francuskoj, kao i da je sebi zapretila da ne sme da promaši slobodna bacanja kojom je njen tim poveo protiv Italije u finišu meča, a ništa manje emotivne nisu bile ni njene saigračice.\nMilovanovićeva je dovela Srbiju u vođstvo sa penala 45 sekundi pre kraja meča.\n"Gledala sam u semafor i psovala sebi u glavi. Rekla sam sebi 'Jelena, budeš li ovo promašila... Da sam promašila bilo bi svašta, ali bila sam mirne ruke, kao i kada sam osvajala trofeje sa klubovima. Ali, ovo je drugačije, igrala sam za Srbiju, za porodicu, za sve one devojčice koje će sada krenuti u škole košarke", rekla je Jelena Milovanović.\nSrbija će u polufinalu igrati sa pobednikom meča Španija - Češka, koji počinje u 20 časova, ali ime protivnika manje zanima košarkašice.\n"Hvala svima na podršci. Mi ćemo ići da igramo svoju igru, pa šta bude, bude", rekla je Milovanović.\nJovana Rad je kazala da igračice nisu još svesne šta su uradile.\n"Šta ja sad da kažem posle ovakve utakmice? Mislim da smo prevazišli sva očekivanja. U ovom trenutku niko ne može da nas pobedi, toliko smo euforični. Znate šta, mi nismo ni svesne šta smo uradile", rekla je Radova.\n"Ostaćemo da gledamo drugu utakmicu da vidimo ko nam je sledeći protivnik. Postoje favoriti, ali lopta je okrugla, možda napravimo čudo, možda osvojimo medalju, sve je sad moguće! Ostaće nam ta pozitivna energija, borićemo se i daćemo svoj maksimum, pa šta bude - bude", rekla je Rad.\nNevena Jovanović kazala je da je ekipa u šoku od sreće.\n"Nismo svesni šta smo napravili. Devojke su presretne, slavimo još. Šok, još smo u šoku. Nismo igrale kako znamo u početku, ali kada je bilo najbitnije igrale smo jedna za drugu. Ko god da nam bude protivnik u polufinalu, daćemo sve od sebe, bez obzira na sve. Igraćemo svoju igru, da pokažemo ko smo, pa daj Bože još jednu pobedu da uzmemo", rekla je Jovanovićeva.\nŽenska košarkaška reprezentacija Italije\nPORODILA SE JELENA MILOVANOVIĆ Nećete verovati kakva IMENA je naša košarkašica odabrala za sina\nLokomotiva i Partizan su u Krasnodaru u utorak predveče počeli da igraju meč 9. kola Evrokupa, važan i za jedan i za drugi kluba, ali niko nije mogao ni da prepostavi kakva provokacija će da se na ovoj utakmici dogodi.\nKošarkaši Partizana ispustili su pobedu protiv Lokomotive u Krasnodaru u 9. kolu Grupe B Evrokupa, ali ovaj poraz ne menja ništa u planovima crno-belih, osim što su ostali bez šanse da zauzmu prvo mesto u grupi.\nSrpski plejmejker Miloš Teodosić nominovan je za Tim decenije Evrolige.\nOvog utorka je u Minhenu održan žreb za FIBA Evropska prvenstva 2020. A, B i C divizije mlađih ženskih i muških reprezentativnih selekcija.\nSrpski trener Aleksandar Đorđević podneo je tužbu protiv bivšeg kluba Panatinaikosa zbog zaostalih dugovanja.\nDanima se stidljivo pominjala mogućnost da će Aleksandar Đorđević u Virtusu spojiti kapitenski tandem Srbije – Miloša Teodosića i Stefana Markovića. Sada je to postalo gotovo izvesno.\nSvetislav Pešić, srpski košarkaški trener, rekao je da ne sme da govori o inteligenciji jednog svog igrača.\nBodiroga predsednik komisije za takmičenje FIBA Evropa\nPotpredsednik Košarkaškog saveza Srbije (KSS) Dejan Bodiroga izabran je za predsednika komisije za takmičenje FIBA Evropa.\nSJAJNO PRIZNANJE Radonjić najbolji trener 15. kola Evrolige, Kuzmić u idealnom timu\nTrener košarkaša Crvene zvezde Dejan Radonjić proglašen je za najboljeg trenera 15. kola Evrolige, posle velike pobede nad moskovskim CSKA u Beogradu.\n"ORLIĆI" ISPRAŠILI STARE MUŠTERIJE Početak iz snova naših košarkaša na Evropskom prvenstvu /VIDEO/\nKadetska reprezentacija Srbije, igrači rođeni 2003. godine i mlađi, na sjajan način je startovala na Evropskom prvenstvu koje je danas počelo u Udinama (Italija). Izabranici selektora Saše Nikitovića u prvom kolu grupe “D” ubedljivo su savladali selekciju Grčke. Osim u prvoj četvrtini srpski kadeti su bili daleko bolji rival, dominantni u svim segmentima igre tako da se njihov trijumf nijednog trenutka nije dovodio u pitanje: Srbija U16 – Grčka U16 77:55 (9:16, 28:8, 23:19, 17:12).\nŽOC DOVEO OZBILJNOG IGRAČA Fenerbahče sve jači i jači\nDoskorašnji košarkaš Bajern Minhena Derik Vilijams, naredne sezone nosiće dres turskog Fenerbahčea, preneo je Eurohups.\nLJUBIMCI "DELIJA" I "GROBARA" Ostavili su trag u Zvezdi i Partizanu, ali ih EVROPA PAMTI van "Pionira" /VIDEO/\nEvroliga će se ove sezone završiti u Beogradu, a 20. maja biće poznat i novi prvak Starog kontinenta, u "Areni".\nU PRVOJ ČETVRTINI 31, DO KRAJA MEČA JOŠ 30 POENA Košarkaši Zvezde na teži način naučili da utakmica ne traje 10, nego 40 minuta\nKošarkaši Crvene zvezde ove sezone igraju odlično, tako je delovalo i sinoć na početku utakmice sa Brešom u Evrokupu koju su crveno-beli, na kraju, ipak izgubili sa 69:61, iako su u jednom trenutku vodili čak sa 22 poena.\nPOBEDA NAKON VELIKE DRAME! Kraljice savladale NAJTEŽEG rivala na startu kvalifikacija!\nNakon kasnog paljenja, košarkašice Srbije su sjajnom igrom uspele da pobede Tursku na startu kvalifikacija za Evropsko prvenstvo rezultatom 59:56.\nIMA POSLA ZA ZVEZDU Crveno-beli će igrati bolje, a Tomić zna i kada će se to desiti\nKošarkaši Panatinaikosa u prvom kolu Evrolige bili su bolji od Crvene zvezde rezultatom 87:82. Crveno-beli su odigrali dobro prvo poluvreme, ali u nastavku nisu uspeli da isprate domaćina, pa je povratak u najjače evropsko takmičenje obeleženo porazom.\nKošarkaši Crvene zvezde poraženi su u Atini od ekipe Panatinaikosa (87:82) u prvom kolu dugo očekivane Evrolige. Crveno-beli su odigrali dobro prvo poluvreme, ali su lošom trećom četvrtinom izgubili šansu za iznenađenjem u "Oaka areni".


Novosadski proizvođači organske hrane na sajmu u Nirnbergu › Made-in-Germany.rs\nŠest organskih proizvođača iz Novog Sada, zajedno sa predstavnicima Gradske uprave za privredu ovog grada, trenutno borave na vodećem sajmu organskih proizvoda „BIOFACH2015“ u nemačkom gradu Nirnbergu.\nPoseta naših privrednika ovoj renomiranoj manifestaciji realizovana je zahvaljujući Akcionom planu razvoja organske i kontrolisane proizvodnje u poljoprivredi na teritoriji Grada Novog Sada za 2015. godinu, kojim se utvrđuju prioriteti, ciljevi, zadaci i mere za unapređenje organske i kontrolisane proizvodnje u poljoprivredi na teritoriji ovog grada.\nCeo koncept je zasnovan na korišćenju prirodnih resursa i regulatornih mehanizama kako bi se zamenili potencijalni zagađujući faktori i osigurala održiva proizvodnja. Po tom konceptu agrotehničke mere i biološke (fizičke/hemijske) metode pažljivo se biraju i uravnotežuju, uzimajući u obzir zaštitu zdravlja, kako proizvođača i potrošača, tako i same životne sredine.\n– I ove godine Grad Novo Sad nastavlja sa podrškom organskoj proizvodnji. Uskoro će biti organizovana edukativna predavanja nakon kojih će biti raspisan i konkurs za učešće u gradskom programu podrške ovom vidu proizvodnje. Tokom godine za izabrane proizvođače biće obezbeđena obuka i studijsko putovanje u jednu od zemalja Evropske unije sa razvijenom organskom proizvodnjom – istakao je Goran Sečujski, član Gradskog veća za privredu.\nSajam u Nirnbergu traje od 12. do 14. februara, a kako smatraju u gradskoj Upravi, ovo predstavlja izuzetnu priliku za proizvođače sa teritorije Novog Sada da razmene iskustva i upoznaju se sa najnaprednijim načinima odgovornog korišćenja prirodnih resursa.\nOd MiG na 19/02/2015 / Ekologija, Investicije, Poljoprivreda, Tehnologija / Ostavite komentar


Nisktoarifna avio-kompanija Wizz Air širi poslovanje na aerodromima širom regiona. Ova niskotarifna avio kompanije nedavno je otvorila svoju bazu u Sarajevu, proširila mrežu svojih linija iz Tuzle i Banja Luke i postavila još jedan avio u Beogradu sa najavom novih letova\nMedjutim, i pored uvodnjenja mnoštva linija na aerodromima širom regiona, otvaranja baza i zaposljavanja novih posada, avio-kompanija Wizz Air koja je prva krenula sa niskotarifnim letovima iz Niša na ovom aerodromu stagnira u poslednjih nekoliko godina.\nWizz sa niškog aerodroma već godinama leti na tek pet destinacija i to do Bazela, Dortmunda, Malmea, Memingena i Beca.\nI dok u Nišu stagnira, ova kompanija nedavno je pokrenula čak šest novih linija iz Banja Luke gde ranije nije letela, te je ponudom letova za Bazel, Dortmund, Eindhoven, Hamburg , Malmo i Stockholm–Skavsta premašio broj linija koji nudi već godinama sa niškog aerodroma.\nPored Banja Luke, ova kompanija otvorila je i svoju bazu u Sarajevu sa čak 16 destinacija, dok u svojoj bazi u Tuzli takodje održava 16 destinacija. Stacioniranjem trećeg po redu aviona u Beogradu kompanija Wizz Air će u Beogradu otviriti nove linije za Barselonu, Bilund, Frankfurt Hahn i Vaxjo, čime će ukupan broj destinacija iz Beograda dostići 20.\nS druge strane apsolutni rekord destinacija koje ova kompanija ima u regionu je Skoplje, ukupno 31, medjutim ovi letovi podržani su u vidu subencija od strane makedonske Vlade.\nMnoge i dalje čudi to da Wizz Air jošuvek nije pokrenuo neke od destinacija koji su večiti favoriti iz Niša poput Pariza, Osla, Brisela ili Amsterdama, gde živi i radi veliki broj naših ljudi, a da li će to učiniti u budućnosti ostaje da se vidi.\nPodsetimo, ugovori sa niskotarifnim aviokompanijama ističu na jesen ove godine i postoji bojazan nekih struja da oni neće biti produženi zbog monopola koje iz Niša želi da ima srpske avio kompanije Air Serbia koja praktično odustala od letova sa ovog aerodroma, jer nikad nije obnovila ukupno devet linija iz Niša koje je dobila na nacionalnom tenderu za letove od javnog značaja.


Radikalizacija ili prekid štrajka\nŠtrajk prosvetnih radnika ušao je u četvrtu nedelju, a dogovor između predstavnika četiri reprezentativna sindikata i Ministarstva prosvete još uvek nije postignut. Zbog toga će štrajk u zakonskim okvirima, sa minimumom procesa rada, biti nastavljen, a ukoliko se u skorije vreme ne pronađe neko rešenje, pominje se i njegova radikalizacija.\n-Pregovori su u toku i Sindikat ulaže maksimalne napore, da se postigne dogovor, kako bi se štrajk, na obostrano zadovoljstvo, priveo kraju. Ukoliko se 15.decembra, potpiše Kolektivni ugovor, napravi se tačna dinamika vezana za izmene i dopune Zakona o osnovama obrazovnog sistema, te se oroči kada i kako će se raditi na platnim razredima i grupama, do radikalizacije protesta neće doći –kaže Zorica Karanović, predsednice Gradskog odbora sindikata zaposlenih u obrazovanju, nauci i kulturi i dodaje da se Vlada postavila prilično neozbiljno, pa čak i neodgovorno. –Iako je socijalni dijalog, u odnosu na početak, danas uspostavljen, moram da kažem da on još uvek nije onakav kakav bi trebao biti. Da je uspostavljen pravi socijalni dijalog, ne bismo dolazili u situaciju da taman postignemo neki dogovor sa Ministrom i da on sledećem sastanku i ne prisustvuje već pošalje svog predstavnika.\nČlanice Nezavisnog sindikata Vojvodine svoje nezadovoljstvo su izrazili juče skraćenjem časova, dok su ostale, dodatne aktivnosti, planirane za taj dan, nesmetano realizovali. Odluku o daljim koracima doneće nakon sastanka Izvršnog odbora Sindikata.\n- Naši su zahtevi delimično ispunjeni. Potpisivanje Kolektivnog ugovora je sada već izvesno kao i usvajanje krovnog Zakona o osnovama sistema obrazovanja i vaspitanja, dok je donošenje platnih razreda jedan proces. Zahtevali smo da se platni razredi donesu na nivou javnih službi koji se finansiraju iz budžeta. Ono što je sada izvesno, jeste da će tokom naredne godine biti vođeni pregovori oko uređenja platnih razreda na nivou javnih službi – kaže Jelena Zejak, predsednica gradskog odbora Nezavisnog sindikata prosvetnih radnika Vojvodine u Subotici, ističući da u Sindikatu nisu zadovoljni, ali su svesni da novaca nema, i da su po projekciji budžeta za 2015.godinu, za prosvetu predviđena čak manja izdvajanja nego što je to bilo ove godine.


Federalno ministarstvo poljoprivrede, vodoprivrede i šumarstva Ministar Dedić posjetio predstavnike IFFCO grupacije - Federalno ministarstvo poljoprivrede, vodoprivrede i šumarstva\nMinistar Dedić posjetio predstavnike IFFCO grupacije\nFederalni ministar poljoprivrede, vodoprivrede i šumarstva Šemsudin Dedić danas je posjetio predstavnike IFFCO grupacije koji su svoje poslovanje na tržištu Bosne i Hercegovine proširili kroz saradnju s domaćom kompanijom Velvet Trade.\nTokom događaja prisutnim zvanicama je prezentiran program Velvet kompanije čije je rad baziran na proizvodnji, pakovanju, prodaji i distribuciji sirovina za pekarstvo, slastičarstvo i sladoled.\nIFFCO grupacija je prisutna u više od 80 zemalja svijeta a iz Velveta su naveli da s novim znanjima, asortimanom i resursima grupacije nastaviti unapređivati usluge na tržištu.\nMinistar Dedić je u razgovoru s vlasnikom IFFCO grupacije Shirazom Allanom i direktorom Velvet Trade, Omarom Begićem, iskazao punu podršku radu kompanije na bosanskohercegovačkom tržištu s ciljem otvaranja novih radnih mjesta posebno u povezivanju primarnih poljoprivrednih proizvođača sa prerađivačima i distributerima njihovih proizvoda na svjetskom tržištu.\nMinistar Dedić razgovarao s Yaylijem o ulaganju u stočarsku proizvodnju\nMinistar Dedić na svečanom otvorenju Lastine tvornice u Čapljini


Požar na Ekonomiji 1 u Baču ostavio 20 porodica bez krova nad glavom : Nadlanu.com\nObjavljeno 23. okt 2020. / 15:21:48\nIzmeđu četiri i pet sati izjutra, u naselju Ekonomija 1, u opštini Bač izbio je požar. Žrtava i povređenih nije bilo, ali je stambeni objekat u kome je živelo dvadesetak porodica sa decom, gotovo potpuno izgoreo.\nPrve su na lice mesta stigle ekipe Dobrovoljnog vatrogasnog društva iz Bača, a onda im se pridružila i Vatrogasna brigada iz Novog Sada. Ljudi su u prvom momentu evakuisani u Sportsku halu u Baču, trenutno su smešteni kod rodbine i prijatelja, a za većinu se priprema privremeni kolektivni smeštaj, u takozvanom Cvrčku, gde će imati osnovne uslove za život, dok se ne pronađe trajno rešenje.\nOpštinska prava Opštine Bač, u saradnji sa Crvenim krstom Bač, od momenta nastanka požara ubrzano radi na pronalaženju rešenja za probleme koje je izazvala ova nezapamćena tragedija. Nabavljeni su kreveti, obezbeđuje se ogrev, hrana, sredstva za higijenu, odeća, posteljina, školski pribor…\n„Veoma smo tužni i zatečeni zbog situacije koja je zadesila ove porodice. Čak i da je u pitanju samo jedna porodica, bila bi to velika tragedija, a ne dvadeset. U ovom momentu nam je najvažnije kako da im obezbedimo što bolje uslove za privremeni smeštaj, i osnovne uslove za život. Zato užurbano radimo na otvaranju dinarskog i deviznog žiro računa, na koje će svi koji žele da pomognu moći da uplate sredstva, i na taj način doprinesu što hitnijem rešavanju problema.“ - izjavila je Marina Balaban, zamenica predsednika Opštine Bač.\nKreveti koji su stigli iz Crvenog krsta Vojvodine\nDinarski i devizni namenski računi, će biti otvoreni tokom dana. Kako nezvanično saznajemo, požar je izazvao ljudski faktor, a policija uveliko radi na rasvetljavanju slučaja.\nOvako je nekada izgledala zgrada na Ekonomiji 1 u kojoj su živeli uglavnom korisnici socijalne i drugih pomoći\nPrethodno 1 od 2 Sledeće\nFotografije: Opštinska uprave Bač, Crveni krst Bač\nbačcrveni krst vojvodineekonomija 1požarvatrogascizgrada


Beograd, 22.11. 2021. - Danas je u Privrednoj komori Srbije održan prvi susret turističkih agencija i turoperatora iz Ankare i regije centralne Turske sa predstavnicima srpskih agencija, koji su u studijskoj poseti našoj zemlji povodom uvođenja direktnog leta kompanije Anadoludžet između naša dva glavna grada. Goste je na početku događaja pozdravio savetnik predsednika Privredne komore Srbije, Miroslav Miletić rekavši da je novi direktan let snažan impuls razvoju turizma i privredne saradnje. „Turizam kao najpogođenija privredna grada tokom pandemije Kovid 19 počinje polako da se oporavlja, a podaci govore da su se turisti uglavnom kretali po zemljama u regionu i na destinacije sa kraćim direktnim letovima“, rekao je Miroslav Miletić, i dodao da su turisti iz Turske u prvih devet meseci ostvarili 148.448 noćenja što je porast od 98% u odnosu na 2020. godinu.\nAmbasador Turske u Beogradu, Hami Aksoj, istakao je da rastu brojevi kako srpskih turista u Turskoj tako i turskih gostiju u Srbiji, kao i da se povećava broj destinacija koje turisti u obe zemlje obilaze. „Turci dolaze u Srbiju tokom čitave godine i ostaju duže nego što je to ranije bio slučaj. Srpski turisti će od sada moći da upoznaju i druge delove naše zemlje, poput Kapadokije i drugih mesta u kopnenom delu Turske”. Direktorka Turističke organizacije Srbije, Marija Labović, istakla je značaj turskog tržišta za turizam naše zemlje i posebno se osvrnula na prednosti koje Srbija kao turistička destinacija ima na ovom tržištu, kao i glavne turističke proizvode za koje se očekuje da će privući veliki broj turskih turista. „Veliki je značaj direktnog leta na relaciji Beograd – Ankara i izlazak Beograda na deo Turske koji je ranije bio dostupan samo preko Istanbula, što će povećati broj gostiju iz ove zemlje, koja je već godinama na samom vrhu dolazaka.“, rekla je Marija Labović i najavila intenzivnu pormociju Srbije u Turskoj u narednom periodu. „Turistička organizacija Beograda je dugo prisutna na turskom tržištu, a ovaj korak smo pripremali u saradnji sa našom Ambasadom u Ankari poslednje tri godine. Sada kada je počela njegova realizacija, nadamo se još većoj poseti gostiju iz Turske i dobroj saradnji sa čitavim regionom u kom se glavni grad nalazi“, rekao je Miodrag Popović, direktor TOB i poželeo uspešne poslovne sastanke turskih i srpskih privrednika.\n„Direktnim letovima našeg brenda Anadoludžet koji će se obavljati između Beograda i Ankare ciljamo povećanje trgovinske saradnje između Beograda i Ankare i pružamo priliku stanovnicima obe prestonice i okolnih regija da putuju na produženi vikend“, poručio je Mehmet Alagoz, generalni direktor za Srbiju kompanije Turkish Airlines pod čijim brendom posluje kompanija Anadoludžet. „Pored toga što će putnici iz Srbije koji inače vole da putuju u Tursku od sada moći direktno da lete u Ankaru, takođe će moći da posete i poznate turističke atrakcije u blizini, kao što su: Kapadokija, Kajseri - Erdžijes, Kastamonu, Bolu - Abant, Jedigoler i termalne hotele u Afjonu, kao i da brzim vozovima iz Ankare lako stignu do turksih gradova: Konje, Sivasa i Eskišehira. Uz podršku Kancelarije za kulturu i turizam Republike Turske organizovaćemo studijska putovanja za turističke agencije i medije iz Srbije sa ciljem da se pomenute destinacije bolje predstave i uvrste u turističku ponudu agencija u Srbiji. S druge strane, zahvaljujući bezviznom režimu i činjenici da Srbija priznaje potvrde o vakcinaciji izdate u Turskoj, turski turisti koji dolaze iz Ankare i okoline gde ukupno živi skoro 10 miliona ljudi, od sada će moći lakše da posete Beograd, Novi Sad i Sremske Karlovce, Niš i Novi Pazar“, poručuje Mehmet Alagoz.


Kremlj: Strategija NATO o Rusiji dokaz da smo bili u pravu – Krstarica\nTanjug 22. oktobra 2021. 12:50\nMOSKVA – Zvanični Kremlj saopštio je danas da je usvajanje nove strategije NATO o Rusiji potvrdilo da je odluka Moskve da prekine veze sa Alijansom bila ispravna.\n“Nema potrebe za dijalogom pod ovim uslovima i usvajanje takvog koncepta od strane NATO-a to još jednom potvrđuje“, izjavio je portparol Kremlja Dmitrij Peskov na konferenciji za novinare, a prenosi agencija Rojters.\nOn je dodao da Rusija nikada nije imala iluzije o NATO-u.\n“Znamo prirodu ovog saveza. Ovaj savez nije stvoren radi mira, on je zamišljen, dizajniran i stvoren za konfrontaciju“, izjavio je Peskov.\n“Ovo na najslikovitiji način potvrđuje ispravnost odluke Ruske Federacije donete nekoliko dana ranije u vezi sa prekidom zvaničnog dijaloga. To jednostavno nije potrebno, dijalog u takvim uslovima, a koncept NATO-a to potvrđuje“, rekao je Peskov, a prenosi ruska agencija TAS S.\nMinistri odbrane NATO-a dogovorili su juče novi master plan za odbranu od bilo kakvog potencijalnog ruskog napada na više frontova.\nPoverljiva strategija ima za cilj da se NATO pripremi za istovremeni napad u regionima Baltika i Crnog mora koji bi mogao da uključi nuklearno oružje, hakovanje kompjuterskih mreža i atentate iz svemira.\n“Nastavljamo da jačamo naš savez sa boljim i modernizovanim planovima“, izjavio je generalni sekretar NATO-a Jens Stoltenberg nakon sastanka, na kojem je takođe dogovoreno kreiranje fonda od milijardu dolara za obezbeđivanje početnog finansiranja za razvoj novih digitalnih tehnologija.


Premijerka Srbije Ana Brnabić izjavila je da se svakog dana nada da će političari u Prištini imati, kako kaže, dovoljno hrabrosti i odgovornosti da promene odluke kako bi dijalog mogao da se nastavi.\nDodaje da je poseta francuskog predsednika Emanuela Makrona u tom pogledu veoma važna za pozicioniranje Srbije.\nBrnabić ističe i da su razgovori sa Makronom protekli bolje nego što je bilo ko očekivao i da mu je vlast zahvalna za sve šta je rekao i za sve signale koje je dao, a premijerka smatra da signali idu u pravcu da ništa nije gotovo kada je u pitanju Kosovo.\n"Mi smo bukvalno spremni svaki dan da se vratimo za sto i nastavimo dijalog, to je jedini način da imate stabilnost", rekla je.\nOna je pomenula i istraživanje prema kojem 91 odsto građana na teritoriji Kosova ne želi zamrznuti konflikt i status kvo, već želi nastavak dijaloga.\n"Nadam se da će lideri u Prištini umeti da saslušaju sve građane koji žive na Kosovu, da će imati hrabrosti i političku odgovornost da donesu odluku koja je najbolja, za ceo region", zaključila je.


Vi ste ovdje:Home»Extra»U Banjaluci održana VI Konferencija Instituta regiona Evrope (IRE) o mobilnosti\nKako do statusa ekološki održivog grada – održivi i povezani gradovi Evrope\nU organizaciji Narodne skupštine Republike Srpske i Instituta evropskih regiona (IRE) u Banjaluci je 29.3.2017. godine održana VI Konferencija Instituta regiona Evrope (IRE) o mobilnosti po nazivom Banjaluka: Kako do statusa ekološki održivog grada – održivi i povezani gradovi Evrope.\nKonferencija je održana uz prisustvo najvišhih entitetskih zvanica, predstavnika Instituta regiona Evrope (IRE), predstavnika naučnih, obrazovnih institucija i privrednih subjekata, te više od 20 evropskih stručnjaka sa univerziteta, vladinog i komercijalnog sektora.\nU fokusu programa bila je izgradnja i razvoj gradova po najvišim ekološkim standardima, gradnja ekološki održivih i pametnih gradova, kao i povezivanje regiona kroz mapu puta za evropski saobraćaj, a cilj konferencije bila je razmjena iskustava o savremenim izazovima razvoja urbanih područja.\nVećina Evropljana živi u urbanim sredinama u kojima su ekološki problemi postali veliki izazov za gradove, a uslov da bi bilo koji grad postao ekološki je i stalno i aktivno uključivanje građana u taj proces.\nSvoja iskustva i pozitivne prakse iz ove oblasti sa učesnicima su podijelili predavači iz Beograda, Ljubljane, Minhena, Beča, Barselone i Banjaluke.\nPrepoznajući značaj društveno odgovornog poslovanja, urbanističkog razvoja i ekologije, konferenciju je podržala i kompanija m:tel. O izgradnji pristupnih mreža, planiranju i viziji razvoja na konferenciji je govorio Saša Pavić, rukovodilac sektora za planiranje i izgradnju pristupne mreže ove kompanije.


RTS :: Botas najbrži u Rusiji, dve kazne za Hamiltona\nAuto-moto Botas najbrži u Rusiji, dve kazne za Hamiltona\nnedelja, 27. sep 2020, 15:20 -> 15:35\nVozač Mercedesa, Valteri Botas pobedio je na trci za Veliku nagradu Rusije koja je vožena u Sočiju. Ovo je njegov drugi trijumf na ovoj stazi u karijeri, ukupno deveti u karijeri.\nBotas je do druge pobede u šampionatu stigao ispred Maksa Verstapena u Red Bulu i klupskog kolege Luisa Hamiltona, koji je sam sebe lišio borbe za trijumf jer je zaradio dve kazne od po pet sekundi - dva puta vežbao start na nedozvoljen način.\nHamilton je tako prpustio priliku da izjednači rekord Mihaela Šumahera koji ima 91 pobedu u "najbržem cirkusu". Takođe, Hamilton sada ima ukupno deset kaznenih bodova i ako "zaradi" još dva biće suspendovan sa jedne trke.\nČetvrti je kroz cilj prošao Serhio Perez vozač Rejsing pointa, dok je peto mesto pripalo Danijelu Rikardu u Renou, šesti je bio Šarl Lekler u Ferariju. Deset najbržih dopunjuju - Okon u Renou, Kvajt i Gasli vozači Alfa Taurija i Albon u Red Bulu.\nSledeća trka vozi se za dve nedelje - 11. oktobra u Nemačkoj.\nBotasu pol pozicija u Imoli, Mercedes na korak od timske titule\n8° C 4° C 8° C 6° C 5° C 3° C


Vesti online / Vesti / Srbija / Vučić iznenađen: Čudan dan za hapšenje Dikića...\nPremijer Aleksandar Vučić nije hteo da komentriše hapšenje bivšeg šefa srpske Žandarmerije Bratislava Dikića u Crnoj Gori kako ne bi ni na koji način uticao na parlamentarne izbore u toj zemlji, ali je primetio da je "čudan dan na koji se to desilo".\nKomentar posle izbora u CG: Aleksandar Vučić\n- Nemamo nikakve podatke o tome. Ministar policije Srbije me je obavestio. Reč je o čoveku koji je penzioner. Čudan mi je dan na koji se to dešava i to je sve što ću o tome da kažem - rekao je Vučić novinarima, i podsetio da je Dikić, inače, penzionisan.\n- Za sve ostalo bolje da se ugrizem za jezik tri puta i da prećutim - rekao je.\nPremijer je dodao da će o tom slučaju više govoriti sutra, kad se završe izbori u Crnoj Gori kako "ne bi uticao ni na koji način".\nSRBIJA Vučić: Sumnjive optužbe protiv Dikića


četvrtak 15. decembar 2011.\nDžip uleteo u školsko dvorište, troje povređenoLESKOVAC- Jedna profesorka i jedna učenica Hemijske škole u Leskovcu teško su povređene kada je na njih u školskom dvorištu naleteo džip mercedes čiji je vozač izgubio kontrolu. Kompletan tekst\nTužilaštvo traži zabranu i brisanje Obraza iz registraBEOGRAD - Zamenik republičkog javnog tužioca Gordana Janićijević zatražila je od Ustavnog suda da zabrani delovanje udruženja "Otačestveni pokret Obraz" i naloži njegovo brisanje iz Registra udruženja.\nPritvoren maloletnik zbog obijanja prodavnica NOVI SAD - Petnaestogodišnjak sa područja Novog Sada je, zbog osnovane sumnje da je izvršio više krivičnih dela, uz krivičnu prijavu, doveden na saslušanje nadležnom istražnom sudiji, koji mu je odredio pritvor do 30 dana, saopštila je Policijska uprava u Novom Sadu. Kompletan tekst\nUhapšeni policajci i civili zbog lažiranja saobraćaki\nSKOPLJE - Policija u Makedoniji uhapsila je 57 policajaca i civila u velikoj akciji suzbijanja kriminala u oblasti lažnih saobraćajnih nesreća, od kojih je naplaćena velika suma novca iz osiguravajućih kompanija.\nUhapšene tri osobe osumnjičene za ratni zločinSARAJEVO - Tri osobe, osumnjičene za ratni zločin na području Jablanice 1993, uhapšene su u akciji koju su po nalogu Tužilaštva BiH izveli pripadnici Državne agencije za istrage i zaštitu (SIPA) BiH. Kompletan tekst


Pobjeda objavila pismo o namerama za kupovinu 'Montenegro erlajnsa'\nBeta 26. decembra 2020. 23:35\nPodgorička „Pobjeda“ objavila je faksimil i-mejla s pismom o namerama za kupovinu „Montenegro erlajnsa“, koje je u ime biznismena Veselina Mijača u subotu poslato na zvanične mejl-adrese u kabinetu premijera Crne Gore Zdravka Krivokapića i ministra kapitalnih investicija, Mladena Bojanića.\n„U ime gospodina Veselina Mijača, vlasnika grupacije ‘Savana’ u Crnoj Gori, prosleđujem Vam Pismo o namerama“, piše u zvaničnom i-mejlu koje potpisuje Tamara Baković Pajković, poslatom u subotu u 14:55 sati.\nU pismu o namerama koje u poslovnom svetu jeste zvaničan dokument koji prethodi eventualnoj ponudi, vlasnik „Savana Holdinga“ ističe značaj kompanije „Montenegro erlajns“ za privredu Crne Gore i naglašava odlučnost da preuzme odgovornost za dalje poslovanje tog nacionalnog avio-prevoznika pod uslovom da država reguliše dugovanja te vazduhoplovne firme, navodi „Pobjeda“.\nMinistar kapitalnih investicija Mladen Bojanić tvrdio je ranije u subotu da Vlada Crne Gore nije dobila zvaničnu ponudu kompanije „Savana“ koja je u vlasništvu Veselina Mijača, za kupovinu, odnosno preuzimanje „Montenegro erlajnsa“.\nPortal Bankar.me je prvi u subotu objavio da je Grupacija „Savana“ predala pismo o namerama Vladi Crne Gore za kupovinu, odnosno preuzimanje „Montenegro erlajnsa“.\nVlasnik „Savane“ je Veselin Mijač, švedski biznismen crnogorskog porekla, čije firme raspolažu jednim od najvećih šoping centara u Crnoj Gori, podgoričkim „Mall of Montenegro“, a vlasnik je u Podgorici i poslovne zgrade „Europoint“ i hotela „Ramada“.


Vlast na lokalu slab izborni adut | Trebinje Live\nVlast na lokalu slab izborni adut\nU svih devet izbornih jedinica iz kojih se biraju poslanici u Narodnu skupštinu RS trijumfovali su SNSD i SDS, a uspjeli su da preuzmu dominaciju i u mnogim gradovima, pa čak i u nekim koji važe za stranačke bastione.\nPokazuju to preliminarni i nepotpuni podaci Centralne izborne komisije (CIK) BiH sa 87,2 odsto biračkih mjesta. Prema tim podacima, SNSD ima 187.848 ili 33,17 odsto glasova, a kandidate koalicije SDS-PUP-SRS RS podržao je 153.481 birač ili 27,1 odsto.\nSNSD je dobio najviše glasova u šest izbornih jedinica, a pobijedio je i u gradovima gdje je opozicija dominantna i drži lokalnu vlast, poput dobojske regije i Hercegovine. SNSD je odnio pobjedu u izbornoj jedinici jedan iako u njoj od šest opština u tri vlast ima SDS, dok SNSD jedino ima načelnika Novog Grada. I u izbornoj jedinici dva većinu glasova je dobio SNSD, iako vlast imaju samo u Laktašima, dok u ostalim opštinama, odnosno Gradišci, Srpcu i Prnjavoru rukovodi SDS. Zanimljivo je da je SNSD odnio pobjedu i u dobojskoj regiji, koja važi za jedan od bastiona SDS-a. Tako je u izbornoj jedinici pet SNSD osvojio 29,6 odsto, a SDS 25,84 odsto glasova birača, iako u Doboju, Tesliću i Petrovu, koji čine ovu izbornu jedinicu, lokalnu vlast imaju kadrovi SDS-a.\nU Hercegovini, odnosno izbornoj jedinici devet, prednost od deset odsto glasova ima SNSD, bez obzira na to što od 13 opština koje ulaze u njen sastav vlast ima u samo tri. U ostalih deset, među kojima su Trebinje, Višegrad i Nevesinje, na vlasti je opozicija - u osam SDS, a u po jednoj PDP i SRS RS. U izbornoj jedinici sedam, gdje je SDS takođe na vlasti u većini opština, a koja obuhvata i Zvornik i Srebrenicu, 30,35 odsto glasova dobio je SNSD, dok je koalicija SDS-PUP-SRS osvojila 24,78 odsto.\nOčekivano vođstvo SNSD-a je u izbornoj jedinici tri, koja obuhvata Banjaluku i susjedne opštine, jer u sedam od devet lokalnih zajednica ova stranka ima vlast.\nS druge strane, u izbornoj jedinici četiri, gdje od četiri opštine SNSD ima vlast u tri, prednost trenutno ima koalicija koju predvodi SDS. Ova koalicija je odbranila dominantan status u bijeljinskoj regiji, gdje je SDS na vlasti u većini lokalnih zajednica. Sarajevsko-romanijska regija, odnosno izborna jedinica osam, poprilično je podijeljena između SNSD-a i koalicije koju okuplja SDS, pa je tako razlika svega 250 glasova u korist SDS-a. Ova regija se takođe smatra bastionom SDS-a, koji drži vlast u većini opština.


Profesor Ljubomir Madžar rekao je za nedeljnik “Vreme” da će ova vlast sama sebe da sruši.\n“Ona samo može da se uruši, a ne može da se sruši spolja, jer su ovi spolja suviše nemoćni i razjedinjeni. Oni funkcionišu u jednom demokratskom sistemu, mislim na opoziciju, gde svako ima neke svoje političke programe i ideje, tu nema onog objedinjujućeg i apsolutizujućeg pritiska i učinka na jednoj političkoj platformi”, objasnio je Madžar.\n“Kod nas je najviši državni vrh ugovarao kupovinu respiratora i to isticao kao svoj veliki doprinos i veliku zaslugu. A ja mislim da je poražavajuće po neku zemlju kada se u te čisto poslovne transakcije uplete neko iz visokog političkog vrha koji za taj posao nije specijalizovan”, rekao je profesor.\n“Podsetio bih da je ne jednom iz Republičkog zavoda za statistiku dolazilo do nekakvnih informacija za koje se ispostavilo da su nekonzistentne, da su logički neusaglašene. To bi bio jedinstven slučaj u svetu da sada, kad privreda trpi tako žestoke udare, dolazi do porasta zaposlenosti, to ne ide”, naveo je Madžar.\nPrema njegovim rečima, podela 100 evra svim punoletnim građanima Srbije je primer “predizborne, nezdrave, ekonomski i politički neopravdane odluke”.\n“To je bila jedna nedopuštena odluka, na liniji političke manipulacije. To je dobro samo za one koji su na vlasti i koji na taj način koristeći sredstva poreskih obveznika isteruju svoje partikularne interese, pa makar da ih je i 700.000 upisanih u stranku”, rekao je Madžar za nedeljnik “Vreme”.\n“Ljubomir Madžar: Ova vlast može samo da se uruši, a ne može da se sruši spolja”\nMa š’a fali, bolan, ako se malo pripomogne i “spolja” da se ova & ovakva vlas’ strmekne u provaliju?\n(Napisao & narisao bi’ i nekaj ozbiljnijega povodom ove profesorove konstatacije o “samourušavanju”, al’ se plašim /kao, jel/ da će me dežurni @anonimni denuncijatori prijaviti Tamo Gde Treba, pa ću stoga to ostaviti za neki nekst tajm)


Igor Radojičić posjetio novu zgradu fakulteta\nVi ste ovdje: Početna Početna Vijesti Igor Radojičić posjetio novu zgradu fakulteta\npetak, 15 jun 2012 08:08\nU oblast prosvjete na području Istočnog Sarajeva proteklih godina uloženo je 24.700.000 KM, od čega su najkrupniji projekti zgrada Ekonomskog fakulteta i Osnovna škola „Srbija“ na Palama, te škole i dvorane u Kasindolu i Vojkovićima, rekao je danas na Palama predsjednik Narodne skupštine Republike Srpske Igor Radojičić. On je istakao da je riječ o višemilionskim, krupnim projektima koji su pomogli i unaprijedili ukupan sistem prosvjete i obrazovanja na području Istočnog Sarajeva, te dodao da je bilo još nekoliko manjih projekata.\nRadojičić je danas, nakon što se upoznao sa dinamikom radova na izgradnji zgrade Ekonomskog fakulteta Univerziteta u Istočnom Sarajevu, rekao da je Vlada Srpske od navedenih sredstava samo za izgradnju novog objekta Ekonomskog fakulteta izdvojila 5,7 miliona KM.\nRadojičić jer naveo da je pri kraju stavljanje objekta u funkciju i da se sada ulazi u fazu nabavke namještaja.\n„Ukoliko bi sve teklo normalno, bez obaranja tendera i žalbenih postupaka, objekat bi mogao da bude spreman za narednu školsku godinu“ , najavio je Radojičić.\nOn je naveo da su, kada je riječ o Univerzitetu u Istočnom Sarajevu, u planu tri krupne stvari - izgradnja studentskog smještaja na Palama, rješavanje studentskog smještaja u Lukavici i rješavanje fakulteta i studentskog smještaja Bogoslovije u Foči.\nKada je riječ o rješavanju studentskog smještaja na Palama, on je naveo da je potrebno izvršiti rekonstrukciju hotela „Panorama“, a da to zavisi od jednog austrijskog kredita koji je u fazi rješavanja na Univerzitetu u Istočnom Sarajevu.\nDekan Ekonomskog fakulteta Nikola Gluhović rekao je da je izgradnja zgrade Ekonomskog fakulteta na Palama završena i da predstoji opremanje, te izrazio nadu da će zgrada biti u upotrebi do početka nove školske godine.\n„Studenti na Ekonomskom fakultetu imaće impozantne uslove za izvođenje nastave u novoj zgradi“, tvrdi Gluhović.\nOn je naveo da bi u narednoj školskoj godini na ovaj fakultet trebalo da bude upisano 150 redovnih studenata, od kojih 100 na budžetu i 50 samofinansirajućih, 50 vanrednih studenata i oko 100 studenata za master studije.


Radojičić sa ambasadorom Nemačke: Beograd teži da postane "zeleni grad"\nGradonačelnik Beograda Zoran Radojičić i ambasador Nemačke u Srbiji Tomas Šid razgovarali su danas u Skupštini grada o ekonomskoj saradnji, zaštiti životne sredine i infrastrukturnim projektima.\nAmbasador Šid najavio je neke od budućih projekata u Beogradu koji će biti finansirani i potpomognuti od strane Nemačke. Naime, nekadašnja zgrada Beobanke uskoro bi trebalo da se pretvori u prvu energetski efikasnu zgradu i prvu zelenu oazu, a pored toga Nemačka će Beogradu pomoći u proširenju zelenih površina, čišćenju reka i rešavanju problema otpadnih voda.\nRadojičić naglasio da Beograd nastoji da postane "zeleni grad", te da je pomoć Nemačke dobrodošla, jer njeno poslovanje karakterišu efikasnost, brzina i kvalitet.\nTokom sastanka bilo je reči i o izgradnji nove zgrade ambasade Nemačke u Ulici Kneza Miloša 74-76. Gradonačelnik je ovu zgradu okarakterisao simboličnim nastavkom izuzetno dobrih odnosa Srbije i Nemačke i dodao da mu je drago što će jedna moćna i perspekabilna zemlja 2020. godine dobiti velelepni objekat u centru Beograda.\nRadojičić je ovom prilikom podsetio i na činjenicu da oko 400 nemačkih kompanija posluje u Srbije, a da je dobar deo njih upravo u Beogradu, što je prepoznao kao pokazatelj prijateljstva Nemačke.\nPodsećanja radi, sporazum o saradnji i prijateljstvu Grada Beograda i Grada Berlina potpisan je 1978. godine, a ove godine navršava se 40 godina uspešne saradnje.


Danilo Kiš: trideset godina posle - razgovor u DOB » Sinhro.rs\nDanilo Kiš: trideset godina posle – razgovor u DOB\nIz arhive, novembar 2015.\nU prozi i publicistici nekih prvorazrednih srpskih i svetskih pisaca Kiš se pojavljuje kao književni junak, a veliki američki pisac Vilijam Volman čitav voluminozni roman Centralna Evropa piše kao nesvakidašnji omaž Danilu Kišu i njegovom književnom postupku u Grobnici za Borisa Davidoviča.\nNastaju brojni prevodi Danila Kiša i izdanja njegovih pojedinačnih knjiga ili izabranih dela širom sveta. Osim evropske prisutnosti, koja se potvrđuje i novijim izdanjima izabranih dela u Francuskoj, Nemačkoj i Španiji, kao i nizu izdanja na engleskom, poslednjih godina Kiš doživljava veliki uspeh u Kini, njegove knjige objavljuju se u Brazilu i Rusiji, u Vijetnamu i Iranu. Uporedo s tim traju i različiti odjeci Kišovog života i dela u srpskoj i međunarodnoj javnosti.\nPrevious Article Sedma godišnja nagrada za rad iz ekonomske istorije Balkana\nNext Article PAVIĆ OD Š DO A – multimedijalna izložba o Miloradu Paviću


Drugim zajmom, čija je vrednost 70 miliona evra, biće finansirana modernizacija i proširenje četiri kliničkih centara: u Beogradu, Kragujevcu, Nišu i Novom Sadu. Taj kredit uzet je na 25 godina i biće realizovan preko Ministarstva zdravlja. Kredit bi trebalo da omogući 6.000 bolničkih kreveta više u pomenutim kliničkim centrima, objasnila je ministarka.\nMinistarka je istakla da bi oba kredita naredne godine trebalo da budu ratifikovana u Skupštini Srbije.\nPotpisivanju Ugovora prisustvovali su i potpredsednik Vlade Republike Srbije Božidar Đelić i šef delegacije Evropske komisije u Beogradu Žozep Ljoveras.


Osim Slobodne zone i Otvorena skupština - juGmedia\nU Nišu je sinoć održana treća Slobodna zona, u okviru koje su građani mogli da razgovaraju sa predstavnicima opozicije, napišu na panoima poruke vlastima i da pogledaju izložbu fotografija „Osam godina besčašća niškog SNS-a“.\nPredstavnici opozicije su najavili da će, osim Slobodne zone ubuduće organizovati i Otvorenu skupštinu, u okviru koje će opozicioni odbornici razgovarati o problemima građana i pretresati teme koje će biti na dnevnom redu skupštinskih zasedanja, koje oni bojkotuju.\n„Naprednjačka gradska vlast, nažalost, uspela je da za drugačije mišljenje zatvori medije koje plaća kroz projekte iz gradskog budžeta i da stvori iluziju stvarnosti u kojoj Niš nije grad bede, nezadovoljstva i poniženja. Pokret slobodnih građana je organizacija koja je otvorena za sve slobodne ljude i sve je više Nišlija koje nam se pridružuju u Slobodnoj zoni, mestu gde slobodno, otvoreno i glasno možemo da kažemo ono što vidimo svojim očima“, kaže poverenik PSG Niš Predrag Jovović.\nPoslednju sednicu gradskog parlamenta, održanu prošle sedmice, bojkotovalo je svih deset odbornika Demokratske stranke, kao i grupa „Niš moj grad“ i „Niška inicijativa“.\nGradjani Nisa su videli sta ova opozicija moze da uradi..videli su da nista dobro ne ume da napravi ,da su majstori u rusenju,pravljenju vesala,samaranja,u pretnjama to niko ne moze da im ospori ,nemaju premca.Zato i nikad vise nece doci na vlast\n19.06.2019. u 17:14\nMogu oni i na glavu da dube nema sanse da im gradjani Nisa poveruju jer su izgubili poverenje koje su imali 2000-te kada su ih glasali


NJEMAČKA: Od danas nove mjere, ovo su pravila na granici - Đaka city - Čapljina portal\nNJEMAČKA: Od danas nove mjere, ovo su pravila na granici\nUvođenjem “pravila 3G” na radnom mjestu opet dolazi i obveza rada od kuće: ako nema opravdanih razloga za dolazak na radno mjesto, trebalo bi omogućiti rad od kuće, prenosi Index.\nUlazak u Njemačku iz trećih zemalja je ponovo moguć, ali uz određena ograničenja. Trenutno je dvadeset zemalja na njemačkoj takozvanoj “pozitivnoj listi”, među njima su Australija, Kanada i Južna Koreja. Stanovnici tih zemalja mogu putovati u Njemačku ako uz sebe imaju covid-potvrdu, bez obzira na razlog njihovog putovanja. Putnici iz ostalih trećih zemalja za ulazak u Njemačku moraju biti u potpunosti cijepljeni ili imati valjan razlog zašto je to putovanje apsolutno nužno. Na internetskim stranicama ministarstva unutarnjih poslova je navedeno u kojim slučajevima se putovanje smatra apsolutno nužnim.\nU skladu s time, u Njemačku ne mogu putovati stanovnici trećih zemalja koje nisu na “pozitivnoj listi”, osobe koje nisu u potpunosti cijepljene i koji ne mogu navesti valjan razlog za nužnost putovanja.


Nastavak saradnje sa partnerima iz Osijeka - Novosti\nCentar za organsku proizvodnju Selenča ugostio je u petak, 27.novembra 2015. godine, direktore osiječke i novosadske tržnice i predstavnike udruženja Eko rural net iz Osijeka. Dogovarana je zajednička saradnja u EU projektima i saradnja između dve Tržnice.\n-Postoji veliko interesovanje tržišta za organske proizvode, veliki potencijal i velika šansa da se, kroz saradnju u regionu, unapredi ovaj vid poljoprivrene proizvodnje, ocenjeno je na današnjem sastanku predstavnika Centra za organsku proizvodnju u Selenči (COPS), udruženja “Eko rural net “ iz Osijeka i preduzeća “Tržnica” iz Osijeka i “Tržnica” Novi Sad.\n-Ovde smo kako bismo uvideli mogućnosti za proširenje saradnje u ovom sektoru i poboljšanje tog vida poljoprivredne proizvodnje. Spremni smo na svaki vid zajedničkih aktivnosti koje će podstaći organsku proizvodnju, obezbediti proizvođačima bolji plasman, a potrošačima pristupačniju i raznovrsniju ponudu kvalitetne i zdrave hrane – istakao je direktor osiječke “Tržnice” Ante Šimić.\nDirektor novosadske tržnice Miloš Tubić predstavio je nekoliko modela saradnje koja bi uključivala ova dva preduzeća, organske proizvođače iz Bačke i Osiječko-baranjske županije i njihova udruženja – COPS i “Eko rural net”. Između ostalog, pozvao je današnje goste COPS-a iz Hrvatske da na novosadskoj Ribljoj pijaci, prepoznatljivoj po izuzetnoj ponudi organskih proizvoda i nizu raznovrsnih manifestacija koje se na njoj dešavaju tokom godine, zajedno organizuju “Dane osiječke tržnice”.\n-Vaš region poznat je po dobrim, jedinstvenim proizvodima i voleli bismo da ih predstavite u Novom Sadu na manifestaciji koja bi na Ribljoj pijaci bila održana u februaru iduće godine – rekao je Tubić gostima iz Osijeka. - Naravno, zajedničkim aktivnostima, kao partneri na projektima ali i u kvalitetnoj saradnji koju možemo uspostaviti i mimo projekata. U svakom slučaju, rezultati te saradnje bi trebalo da budu održivi i da se na njima temelji dalji razvoj organske proizvodnju u oba regiona.\nNa sastanku je bilo reči i o novom pozivu za prekogranične projekte sa Hrvatskom iz fondova Evropske unije. Očekujući raspisivanje konkursa, COPS i “Eko rural net” pripremaju zajednički projekat u oblasti eko-proizvodnje, što bio nastavak njihove dosadašnje saradnje.


Caterina Pallazzi Quartet - Sudoku Killer 15. aprila u Kragujevcu - Kragujevac online - Sve o gradu na jednom mestu\nTrenutno se nalazite na strani: Moj grad Dešavanja Koncerti Caterina Pallazzi Quartet - Sudoku Killer 15. aprila u Kragujevcu\nCaterina Pallazzi Quartet - Sudoku Killer 15. aprila u Kragujevcu\nU petak, 15. aprila u 22 časa, u Studentskom kulturnom centru će koncert održati italijanska kontrabasistkinja i kompozitorka Caterina Pallazi, sa svojim kvartetom Sudoku KIller.\nSudoku Killer nastao je u Rimu 2007. Svi muzičari ansambla dolaze sa sličnim, komplementarnim umetničkim iskustvom, u rasponu od džeza do rok i eksperimentalne muzike. Caterina Palazzi je nagrađena za prestižnu nagradu JAZZIT AWARD 2010. kao najbolji italijanski kompozitor, njen album Sudoku Killer je nagrađen kao drugi najbolji italijanski album, a bend klasifikuju kao četvrti najbolji italijanski sastav. Pored toga, druga važna italijanska džez nagrada, TOP JAZZ 2010, istakla ju je kao najbolji novi talenat.\nPoslednji album, koji karakteriše nešto mračnija, noise, post rock atmosfera, se pominje među najboljim albumima 2015. po mnogim časopisima kao što su: Impatto Sonoro, Free Fall Jazz, Son of Marketing, Storia della Musica, Alternitalia, Distorsioni, RomaSuona, RadioEco, Suoni Distorti Magazine, Indiana Music Magazine. Svih pet numera (četiri od njih su iz tri dela) Caterina je ispunila elektronskim efektima, posebno distorziranom gitarom (Giacomo Ancillotto) i eksperimentalnim pristupom saksofoniste (Antonio Raia), pored sopstvenih bas linija i bubnja (Maurizio Chiavaro).\nUlaznice po ceni od 300 dinara u prodaji su u Skc Kragujevac radnim danima od 9:00 do 22:00.


Preminuo Zdravko Krsmanović | BL Portal\nPotpredsjednik Narodnog demokratskog pokreta Zdravko Krsmanović preminuo je u 62. godini nakon kraće i teške bolesti. Krsmanović, koji je i nekadašnji načelnik opštine Foča i poslanik u Narodnoj skupštini Republike Srpske, preminuo je protekle noći.\nIz NDP-a je saopšteno da je ta stranka odlaskom Krsmanovića ostala bez jednog od svojih najprepoznatljivijih članova.\n– Krsmanović će ostati upamćen kao beskompromisni borac za demokratiju i prosperitet Republike Srpske i njenih građana – naveli su iz NDP-a.\nIz te stranke zahvalili su ljekarima i osoblju Univerzitetskog kliničkog centra u Sarajevu za maksimalno angažovanje u liječenju Krsmanovića, dodajući da će mjesto i vrijeme njegove sahrane biti naknadno saopšteni.\nTags: preminuo, sahrana, Zdravko Krsmanović\nMasakr na Novom Zelandu: Ubio 49 ljudi i sve to direktno prenosio\nBanjaluka – Na javnom uvidu nacrt izmjene dijela RP „Centar – istok“


NASA šalje helikopter u svemir - oradio.rs\nNASA je najavila da će se organizovati misiju na Saturnov mesec Titan. Ono što je drugačije od svih misija je to što će tamo poslati – helikopter.\nKako NASA predstavila, dron-helikopter Dragonfly, će se naći u istraživačkoj misiji koja će koštati milijardu dolara. Zadatak svemirskog helikoptera će biti da istraži lokacije gde se sumnja da postoje tragovi života, ili bar uslovi za njegovo stvaranje.\nPlanira se da ovaj dron sa osam rotora bude lansiran 2026. godine, a očekuje se da će mu biti potrebno osam godina da stigne na cilj. Dragonfly je deo Nasinog programa u kome se šalju naučne misije kako bi se testiralo tlo na drugim svemirskim telima.\nTitan je drugi mesec po veličini u orbiti Saturna (posle Ganimeda) i predstavlja jedno od najpovoljnijih mesta za život ljudi u Solarnom sistemu. Prosečna temperatura je hladnjikavih -179 stepeni, što znači da su planine nastale od leda, s tim što je umesto vode ulogu preuzeo metan. Neki naučnici se čak pitaju da li postoji možda oblik života koji na bazi metana, umesto vode.


NOVI OGROMAN PROBLEM ZA NOVAKA Španska policija pokrenula istragu povodom "slučaja Đoković" :: Sportal\nN. Z. L. - Vest objavljena: 23:34 - 12.01.2022\nNakon neprilika koje su ga zadesile vezano za dobijanje vize u Australiji, sada je španska policija dobila nalog od tamošnje Vlade da istraži kako je srpski teniser ušao u tu zemlju.\nNovak je u Marbelji boravio od 31. decembra poršle, do 3. januara ove godine, da bi potom otišao u Dubai, a onda odatle u Melburn.\nTrenutno u Španiju mogu da uđu samo vakcinisani državljani Srbije, a kako to nije slučaj sa Novakom, Španci žele da istraže kako je Novaku dozvoljeno da uđe u zemlju, prenosi "Kadeno Kope". Takođe, postoji opcija prelaska granice i sa izuzećem i sada je samo pitanje da li je Đoković imao te papire kod sebe.\nPrema saznanjima španskih medija, Novak navodno nije imao nikakvu potrvdu niti dozvolu od ambasade te zemlje u Srbiji, kao ni bilo kog organa Španije koji bi mogao da mu dozvoli ulazak.\nPodsetimo, Novaku je poništena viza po dolasku u Australiju, a kao razlog je navedeno to da to što je preležao koronavirus nije dovoljan osnov za vizu, zbog čega je pet dana proveo u hotelu za migrante. On je zatim u ponedeljak izvojevao pobedu pred sudom, koji mu je vratio vizu, ali je i dalje sve u rukama ministra za imigracije Aleksa Hoka, koji može da donese odluku o deportaciji.


Obeležen Dan državnosti u Požarevcu - Braničevac\nadmin фебруар 15, 2020\tNo Comments\nU Požarevcu, Dan državnosti obeležen je svečanom akademijom u salonima gradskog zdanja i polaganjem venaca u Gradskom parku, kraj spomen obeležja Milošu Obrenoviću.\nNa prijemu u Svečanim salonima grdskog zdanja prisustvovali su čelni ljudi grada Požarevca kao i predstavnici vojske, policije, pravosudnih organa, Srpske pravoslavne crkve, brojnih udruženja i građani.\nPrisutne je pozdravio gradonačelnik Grada Požarevca Bane Spasović koji je rekao da su Sretenjski ustav iz 1835. godine i podizanje Prvog srpskog ustanka 1804. godine važni su datumi u našoj istoriji koji nas podsećaju na želju za slobodom ali i nameru da Srbija postane uređena država u kojoj se poštuju zakoni i sluša glas naroda:\n“Mnogobrojne borbe tokom stvaranja Srpske države, bitke koje su donosile poraze i pobede, Kosovski boj i nekoliko vekova pod turskom okupacijom, Balkanski ratovi, Prvi i Drugi Svetski rat, ratovi devedesetih godina i napad NATO alijanse… sve to strašno deluje samo kada se izgovori u rečenici. Ipak, to je samo delić onoga što je naša Srbija preturila preko svojih leđa i još uvek nas na tim istim leđima drži i nosi. Danas, kada je Srbija svakim danom sve uspravnija, mislim, dragi moji prijatelji, da je došlo vreme da mi njoj pomognemo. Mislim da je vreme da joj pomognemo time što ćemo joj se odužiti za sve one teške godine kada je hranila naše pretke, tako što je nećemo napustiti sada kada se oporavlja. Potomci onih, koji su se prešavši Albansku golgotu iznureni vraćali jurišom u domovinu sa uzvikom „Srbija“ na usnama, poslednjih decenija odlaze zbog više para iz svoje otadžbine, zauvek. Poslednjih nekoliko godina došli smo do toga da ostanak u Srbiji više nije stvar žrtvovanja boljeg života, već stvar strpljenja da bolji život dođe. Ujedinjeni, grabeći krupnim koracima ka stabilnoj ekonomiji, prema kojoj nas vodi politika predsednika Srbije Aleksandra Vučića, ne smemo odustati na nekoliko metara od cilja.“\nVence na Spomenik knezu Milošu Obrenoviću su položile delegacije vojske Republike Srbije, Grada Požarevca, policije, Braničevskog okruga, GO Kostolac, Udruženja potomaka ratnika 1912-1920. godine, Društva za negovanje tradicije oslobodilačkih ratova Srbije do 1918, GrO SNS i GrO SPS.\nPrevious Previous post: МЛАДИ РАДНИК: САМО РЕМИ ПО КИШИ\nNext Next post: ФУДБАЛ: ПОРАЗ ПОЖАРЕВЉАНА КРАЈ ОХРИДСКОГ ЈЕЗЕРА


Grafika Beograda na međunarodnoj onlajn izlozbi\nTanjug 17. januara 2022. 10:41\nBEOGRAD – Grafika raskrsnice Nemanjine i Kneza Miloša italijanskog umetnika i arhitekte Guljelma Botera našla se u trci za glavnu nagradu na međunarodnoj onlajn grupnoj izložbi „Scenic – 2021“.\n„U Beogradu sam proveo predivne dane diveći se i crtajući spomenike koji svedoče prošlosti, ali i sadašnjosti… Glavni grad Srbije ostavio je veoma dubok utisak na mene i već radim na novim projektima i da se tamo vratim“, otkriva Boter razlog zašto se baš s ovom grafikom priključio takmičenju.\nVišestruko nagrađivani umetnik Boter otvorio je u oktobru 2021. godine izložbu grafika „Beograd vrhom pera“ („Belgrado in punta di penna“) u Italijanskom institutu za kulturu u Beogradu, kojoj je prisustvovao i ambasador Italije u Srbiji Karlo Lo Kašo.\nPostavka je trajala do 19. novembra 2021. godine i predstavljala je plod Boterovog rezidencijalnog boravka u Beogradu tokom aprila iste godine.\nNa otvaranju ove postavke Boter je naveo da ga je Beograd očarao ne samo svojom bogatom istorijom, već i „modernističkom, brutalističkom, socijalističkom arhitekturom koja mu daje poseban šarm u odnosu na druge gradove.“\n„Ono što je bilo veliko otkriće je da nije samo centar grada prelep, već i sve ono što ga okružuje… Smatram da tu kulturu treba valorizovati i sačuvati je za buduće generacije“, naveo je tada Boter.\nOnlajn izložba „Scenic – 2021“ osmišljena je sa ciljem da prikaže radove različitih stilova „koji vizualizuju atraktivne prizore našeg sveta, od netaknute prirode do arhitekture svetskih metropola.“\nPobednika takmičenja bira publika putem onlajn glasanja koje je otvoreno do 31. januara, a Boterov rad ispostavio se kao jedan od favorita kako srpske, tako i svetske publike.\n„Hooverphonic“imitirali Konstraktu na koncertu na Kalamgdanu\nČlanovi legendarne pop grupe ABBA ponovo na okupu u Londonu\nPromocija knjige Žarka Lauševića održana je sinoć u Studentskom…\nGlumac Ivan Tomić: „Ne igraj na Engleze“ je beogradski…\nPoznati italijanski umetnik Masimiliano Sikardi u Beogradu\nItalijanski umetnik Masimiliano Sikardi predstavio se…\nKnjiževnik Moamed Mbuar Sara dobitnik je Gonkurove nagrade…\nRadunović: „Oluja“ je film i za buduće…\nReditelj Miloš Radunović za Tanjug: „Oluja“ je…\nUšao slepac u prodavnicu i izvadio nekakve oči pa ih počeo vrteti ukrug.\nUpita ga prodavac:\nA slepac će:\n06:20: Bebi puzijada danas ponovo u Beogradu\n06:15: Dve saobraćajne nezgode u Beogradu s lakše povređenim


Dijalog u Briselu se nastavlja: Predsednik Srbije prvo s Boreljom, pa sledi trilateralni sastanak - Radio televizija Pančevo\nDijalog u Briselu se nastavlja: Predsednik Srbije prvo s Boreljom, pa sledi trilateralni sastanak\n15. juna 2021. 15. juna 2021. 0257\nPredsednik Srbije Aleksandar Vučić stigao je juče u Brisel gde će se danas ujutru održati nova runda dijaloga Beograda i Priština na visokom političkom nivou.\nPredviđeno je da se predsednik Srbije od 9.30 sastane s glavnim posrednikom EU u dijalogu Beograda i Prištine Žosepom Boreljom.\nNakon odvojenih bilateralanih sastanaka Borelja sa Kurtijem i Vučićem, oko 10.30 trebalo bi da počne i trilateralni sastanak kome će prisustvovati predsednik Srbije, premijer tzv Kosova, šef diplomatrije EU i specijalni predstavnik EU za dijalog Beograda i Prištine Miroslav Lajčak.\nIz EU, koja je glavni posrednik u dijalogu navode da je u pitanju nastavak procesa započetog još 2011. godine. Napominje se da i pored promene jednog od pregovarača, sa prištinske strane Avdualaha Hotija je zamenio Aljbin Kurti, “obaveze i proces” ostaju isti, ali Miroslav Lajčak jasno kaže da će se o agendi sutrašnjeg sastanka u kome je EU samo posrednik, dogovoriti dve strane.\nKako Aljbin Kurti sa delagacijom na razgovore u Brisel dolazi sa glasnim i više puta ponovljenim stavovima da Priština želi da razgovara samo o međusobnom priznanju, što je za Beograd neprihvatljivo iz Evropske službe za spoljne poslove pominju mogućnost da ukoliko dođe do opstrukcije razgovora ili “jedna strana ne bude spremna na nastavak procesa”, šef diplomatije EU, Žosep Borelj o tome već popodne direktno razgovara sa predsednikom SAD, Džosefom Bajdenom.\nŠta će Borelj prenetni Bajdenu kao problem kada se sretnu na samitu EU SAD koji se takođe održava u Briselu tog dana popodne znače se verovatno već posle susreta Vučić- Kurti i obraćanja Lajčaka medijima koje se očekuje na kraju sastanka, oko 13 časova.\nŠto se Srbije tiče, stavovi su jasni. Predsednik Srbije izjavio je da će insistirati na implementaciji svega do sada dogovorenog. Poručio je, komentarišući poruke Prištine da njihova delegacija dolaze da napravi svoj šou u Briselu, a da mi smo posvećeni dijalogu, da nisu laki dani pred nama i da situacija nije ružičasta.\nSERVISNE INFORMACIJE 15. JUN 2021.\nDelovi Pančeva i Dolova bez vode\nODLIČNA VEST: Izgradnja fabrike za preradu otpadnih voda\nBranislava Grčić 11. juna 2020. 11. juna 2020.\nPredsednik Vučić na saobraćajnici Lajkovac-Iverak: Ovo je veoma važno za ceo Kolubarski okrug!\nZorana Stekovic 17. juna 2020. 27. avgusta 2020.\nPredsednik Vučić i Porfirije posle prvog zvaničnog sastanka\nVanja Vićentić 24. februara 2021. 25. februara 2021.


VREDNOST IZMEĐU 50 I 70 MILIONA EVRA: Nacionalni stadion na 35 hektara u Surčinu : Nadlanu.com\nObjavljeno 19. apr 2019. / 17:00:17\nSvi koji žele da vide gde će se tačno nalaziti Nacionalni fudbalski stadion Srbije, čija će izgradnja početi naredne godine, mogu to da učine do kraja aprila u Upravi Grada Beograda, gde je Prostorni plan područja namenjenog ovom sportskom kompleksu trenutno na ranom javnom uvidu. Ovo je samo prvi korak u prikupljanju dokumentacije neophodne za realizaciju ovog projekta, koji će prema najavama čelnika Fudbalskog saveza Srbije, koštati između 50 i 70 miliona evra.\nGrandiozni stadion prostiraće se na 35 hektara, a sa pratećim objektima i sadržajima na ukupno 430 hektara, i moći će da primi 60.000 navijača. Ta parcela, koja je sada poljoprivredno zemljište, u narednom periodu biće pretvorena u građevinsko.\nTokom pripremnih radova uoči početka gradnje neće biti rušenje privatnih objekata budući da ih na ovoj lokaciji, koja je u vlasništvu države - i nema.\n- Reč je o zemljištu PKB, koje je izuzeto iz nedavne privatizacije ovog preduzeća - kaže, za "Novosti", Stevan Šuša, predsednik opštine Surčin.\n- Iako je ovo zemljište obradivo, izabrano je zbog odličnih lokacijskih uslova. Svi koji budu dolazili na utakmice stizaće auto-putem, a pravi se i posebno uključenje za stadion. Kada se napravi sva prateća saobraćajna infrastruktura, iz najudaljenijih delova Beograda moći će da se stigne za najviše pola sata. U blizini je i aerodrom "Nikola Tesla", na oko četiri kilometra, što je takođe jedna od prednosti.\nPOHVALIO SE KUĆOM U SURČINU: Mirko Šijan objavio romantičnu…\nMORA SVE DA BUDE TIP-TOP: Goca Božinovska ima dve kućne…\nBIVŠI ZADRUGAR PREGOVARA SA VLASNIKOM RESTORANA U SURČINU:…\nPlanirani fudbalski stadion biće multifunkcionalnog karaktera. U okviru njega biće izgrađeni i lokali za trgovinu i ugostiteljstvo. Na 326 hektara prostiraće se spratni sadržaji, na 65 hektara saobraćajna infrastruktura.\n- Za stadion je potrebno obezbediti i 10.000 parking mesta za putnička vozila, odnosno 500 za autobuse. Ovaj kompleks moraće da ispunjava tehničke uslove za četvrtu ili petu kategoriju stadiona, koju propisuje UEFA - navodi se u Prostornom planu.\nPlanirana je i rekonstrukcija i proširenje Trga Zorana Đinđića, izgradnja nove primarne saobraćajne mreže, kao i izgradnja nove petlje koja će omogućiti uključenje na auto-put Beograd-Šid sa obilaznicom. Kada je reč o komunalnoj infrastrukturi, gasovod već prolazi kroz ovaj deo Surčina, a kad je reč o kanalizacionoj mreži, objašnjava Šuša, neophodno je napraviti i dodatno postrojenje za prečišćavanje otpadnih voda. Posetioci će, prema najavama, do stadiona moći da stignu i železnicom, jer je u planu proširenje linije 4 "BG voza".\nNa mestu predviđenom za nacionalni stadion u Surčinu nalazi se kompleks sa objektima za poljoprivrednu proizvodnju, odnosno živinarska farma i ergela konja. Takođe, tu su i silosi, garaže i prostorije za poljoprivredne proizvode. Da li će ovo domaćinstvo "smetati" prilikom izgradnje, još nije poznato.